Madde Urieta: «Aurrekontu jaitsiera tarteko, oso zaila izan da fitxaketak egitea» | Kirola | Berria\nMadde Urieta. Kutxabank Araskiko entrenatzailea\n«Aurrekontu jaitsiera tarteko, oso zaila izan da fitxaketak egitea»\nKontratua beste urtebetez luzatuta, Urietak zazpigarren denboraldia egingo du Arabako taldean. «Higadura eta presioa» beti dagoela onartu arren, «energiaz eta ilusioz» ari da prestatzen hurrengo denboraldia.\nPistako eta bulegoko lanak uztartzen ari da Madde Urieta Araskiko entrenatzailea (Amurrio, Araba, 1991). «Egitura aldetik, ziurrenik, ez da onena. Baina ezin naiz kexatu. Kirol arloko erabaki guztiak nire esku daude, eta inguruan lan talde bat dut laguntzen».\nEta oporrak noiz?\nEspainiako selekzioarekin Venezian egon ostean, itzuli berri naiz Gasteizera. Gure lanbidean ezinezkoa da erabateko oporrak izatea. Baina datozen egunetan atseden hartzea espero dut. Taldea ia erabat itxia dugu, eta harrobiko taldeek ere amaitu dituzte jada entrenamenduak.\nIaz, Europako Txapelketa eta Olinpiar Jokoak tarteko, ez zenuenez oporrik izan, beharra izango duzu, ezta?\nBai. Iaz, Tokioko Jokoetatik itzuli eta hiru egunera, denboraldiaurrea hasi nuen taldearekin. Batez ere mentalki antzeman dut iaz oporrik eduki ez izana. Gainera, bidaiatzea oso gustuko dut. Pandemia aurretik 20-21 egun hartzen nituen, beste herrialde eta kultura batzuk ezagutzera joateko. Hori zen nire ihesbidea. Aurten ohitura hori berreskuratu nahi dut. Oraindik, hala ere, ez dakit nora joango naizen, prezioak garesti baitaude.\nKontratua berritzean, neke horrengatik esan zenuen sekula baino gehiago kostatu zitzaizula erabakia hartzea?\nEgia esan, oso pertsona oldarkorra eta ausarta naiz. Baina kontratua berritzeko erabakia patxadaz eta zentzuz hartu behar da. Zintzoa izan nintzen neure buruarekin eta klubarekin. Haiek nik segitzea nahi zuten. Baina denbora eskatu nien. Ez nuen neure burua prest ikusten erabakia hartzeko. Gainera, nahi nuen haiek garbi izatea nik segitzea nahi zutela. Hitz egiten jarraitu genuen, eta nik ere argi ikusi nuen. Energia, ilusio eta gogo berarekin jarraituko dut.\nZazpigarren denboraldia izango da. Jokalari askok diote urte batzuk pasatuta beharrezkoak izaten dituztela erronka berriak, eta taldez aldatzen dira. Entrenatzaile batek ez?\nArgi dago higadura eta presioa beti dagoela, entrenatzaile batek erabaki asko hartu behar dituelako. Ez da ohikoa entrenatzaile batek hainbeste denboraldi egitea klub batean. Baina, Araskiren kasuan, onerako eta txarrerako, denboraldi oro jokalari multzoa aldatu egiten da, eta hori pizgarria da, bai niretzat, baita jokalarientzat ere. Dena berria da. Gainera, txapelketa hazten ari da, lehiakortasuna gero eta handiagoa da, eta hori ere bada motibazio handi bat. Bestela, ezinezkoa litzateke nik hainbeste denbora egitea.\nKirol zuzendari ere izango zara. Nola daramazu?\nZiurrenik, egiturari erreparatuz, ez da egokiena. Baina gurea bezalako klub batek ezin ditu entrenatzailearen eta kirol zuzendariaren figurak bereiziak izan. Halere, niretzat abantaila eta pribilegio bat da kirol alorrari lotutako erabakiak nik neuk hartu ahal izatea.\nBaduzu aukera biei denbora eskaintzeko?\nBai, lantalde oso zabal eta on bat dudalako inguruan. Presidentetik hasi eta bigarren entrenatzaileraino, lan horretan laguntzen didate. Gainera, bulegoetako edo kirol zuzendaritzako lanak batez ere udan izaten da, eta orduan ez dugu txapelketarik. Bestalde, kirol zuzendari lanak ere entrenatzaile lanerako balio dit. Jokalari eta talde asko ikusi behar izaten ditut, eta asko ikasten dut.\nDatorren sasoirako osatzen ari zareten taldearekin, gustura?\nTaldea asko aldatuko da egitura aldetik, etorri diren jokalarien profilarengatik. Baina oso pozik eta gustura nago etorriko den aire freskoarekin. Jokalari gazteen eta esperientzia dutenen arteko nahasketa bat egingo dugu, eta oso aberasgarria izango dela iruditzen zait. Eskarmentu handia dutenek ondo ezagutzen dute liga, eta gazteak gose handiarekin etorriko dira. Asko emango digu horrek.\nOraingoz, Natalie van den Adel, Agostina Burani eta Txell Alarcon fitxatuko dituzuela iragarri duzue. Zer nabarmenduko zenuke haiengandik?\nBurani oso jokalari oldarkorra eta langilea da. Txell oso gaztea da, baina talentu eta etorkizun handia du. Jaurtitzaile oso ona da. Bestalde, Natalie taldera itzultzeak ilusio handia egiten dit, beti elkar ulertu baitugu ondo. Gogoz zegoen bueltatzeko.\nZer lortu nahi izan duzu fitxaketekin?\nTeknikoki eta taktikoki onak izatetik harago, transmititzen duten jokalariak izatea nahi izan dugu, eta une oro beren onena ematen ari direla erakustea. Nortasuna izatea ere nahi izan dugu, eta proiektuarekin inplikatuta egotea. Funtsezkoa da zaleen eta jokalarien arteko sinergia hori egotea, eta hori ere nahi izan dugu. Talde batua eta adoretsua izatea ere erabakigarria iruditu zaigu, bestelako faktore batzuei aurre egiteko.\nAurreko denboraldian ez zela hala izan uste duzu?\nBeharbada, aurreko sasoian, gure jokoa gehiago oinarritu zen bakarkako jokaldietan. Orain, taldea oinarri duen jokoa berreskuratu nahi dugu. Hortik aurrera, egunerokoan arreta jarriz, ahalik eta sasoirik onena egin nahi dugu.\nAurrekontua %20 gutxitu zaizue. Nola eragingo dizue?\nNahi izan dugu jaitsiera horrek ez eragitea harrobian. Zama osoa lehen taldeak hartu du. Oso urte zaila izan da fitxaketak egiteko. Nire ustez, orain arteko zailena. Buruhauste asko izan ditut, gaizki pasatu du. Zorionez, ia guztia lotuta dago, eta pozik nago. Espero dugu denboraldia hasi bitarte babesle publiko eta pribatu gehiago azaltzea. Ate guztiak jo ditugu. Baina ez da erraza. Dirua eta ilusioa dago, baina zuhurtzia handia dago arlo ekonomikoan. Normala da, egoera zaila baita.\nZaleak jabetzen dira horretaz?\nNik uste dut baietz. Ez da erraza guk baino askoz aurrekontu handiagoak dituzten taldeekin lehiatzea. Gainera, mailarik gorenean gaudenetik langa oso altu jarri dugu. Zaleei ere gure aldeko, emakumezko saskibaloiaren aldeko, apustua egitea eskatu nahi diegu. Oraingoz, bazkide txartela berritzeko kanpaina oso ondo doa. Oraindik denbora asko falta da sasoia hasteko, urriaren 5ean hasiko baita. Aurreko sasoian 700 bazkide izan genituen, eta dagoeneko 200 inguruk berritu dute. Urrats bat ere egin nahiko genuke bazkide kopuruan, eta 1.000ra iritsi.\nApirilean amaitu zenuten liga, eta urrira arte berriro ere ez da txapelketa hasiko. Ez al da denbora gehiegi?\nAlde batetik, luze egiten da, jokalariak nahi duena jokatzea baita. Baina gero eta gehiago dira uda aprobetxatuz atzerrira joaten diren jokalariak, beste liga edo txapelketa batzuk jokatzera. Hori egiten ez dutenek udan ere zaintzen eta fisikoki prestatzen segitzen dute. Beraz, sasoian iristen. Asmoa denboraldiaurrea abuztuaren 25-29 artean hastea da. Aurtengoa oso garrantzitsua izango da, hurrengo sasoiko egutegia betea izango baita, garaiz amaitu behar baitugu liga, Eurokopa dela eta.


Gilalita kuartzoa medusa kuartzoa edo Paraiba kuartzoa da. Bideoa\nGilalita kuartzoa kuartzo medusa edo Paraiba kuartzoa da. Inklusioen kolorea delako eta Brasilen egiten den eremua ere bada.\nGilalita kobrezko silikato minerala da, Cu5Si6O17 · 7 konposizio kimikoa duena.\nFase metamorfiko atzerakoi gisa gertatzen da, kaltzikatu silfato eta sulfuroaren skarn gordailuan. Diopsideko kristalekin lotutako haustura-betegarriak eta inkrustazioak gertatzen dira. Zuntz erradialen esferulen forma izaten da.\nGila konderrian, Arizonako Gabonetako porfirozko kobre meategian 1980an deskribatu zen lehenengo aldiz, apachite mineralarekin batera. Bere izena izen horretatik ateratzen da. Goodsprings barrutian, Clark County, Nevada, ere jakinarazi da; Juazeiro do Norte, Ceara Estatua, Brasil eta Lavrion Barrutian, Attica, Grezian.\nKuartzoa bi forma existitzen da, α-kuartzo arrunta eta tenperatura altuko β-kuartzoa, biak kiralak dira. Α-kuartzatik β-kuartzera eraldaketa bortizki gertatzen da 573 ºC-tan. Transformazioa bolumen aldaketa nabarmenarekin batera dagoenez, tenperatura atalase horretatik igarotzen diren zeramikak edo arrokak haustea eragin dezake.\nerosi dendan gilalita kuartzo naturala


Quetzaltenango (departamendua) - Wikipedia, entziklopedia askea.\nArtikulu hau Quetzaltenango departamenduari buruzkoa da; beste esanahietarako, ikus «Quetzal».\n14°50′45″N 91°31′08″W / 14.8458°N 91.5189°W / 14.8458; -91.518914°50′45″N 91°31′08″W / 14.8458°N 91.5189°W / 14.8458; -91.5189\nQuetzaltenango Guatemalako hego-mendebaldean kokatutako departamendua da. 1.953 km²ko eremua du eta 2012an 807.571 biztanle zituen. Hiriburua Quetzaltenango hiria da.\nMendebaldean San Marcosekin du muga, hegoaldean Retalhuleu eta Suchitepéquezekin, iparraldean Huehuetenangorekin, eta ekialdean Totonicapán eta Sololárekin. Eskualde menditsua da, Guatemala-El Salvador sumendi zerrendak ebakitzen baitu iparraldetik hegoaldera. Bi klima-mota bereizten dira: mendialdekoa, oso hezea eta epela, eta kostaldekoa, lehorra eta oso beroa.\nKostaldeko ordokietan abeltzaintza da ekonomia-jarduera nagusia, eta mendialdean nekazaritza; kafea eta azukre-kanabera egiten da, batez ere. Iparraldeko goi-mendietan laboreak, patata eta arroza lantzen dira. Industria hiriburuaren inguruan bildua dago.\n24 udalerri ditu guztira:\n↑ República de Guatemala (2012): Caracterización estadística Ine.gob.gt\nAzken aldaketa 5 abendua 2019(e)an, 23:42(e)tan


Berrikuntza eta Inbertsio Aurreratua Sustatzeko 2i 2017 Plana\n2i Plana kokatu beharra dago Bizkaiko Foru Aldundiaren Ekonomia eta Lurralde Garapena Sustatzeko Sailak programa eta zerbitzuen garapenerako sustatutako jarduera multzoaren barruan, betiere Sailaren misioa betetzeko: aberastasuna sortzen laguntzea, Bizkaiko enpresa-eremuan lehiakortasun jasangarria sustatuz.\nEra askotako proiektuak hartzeko diseinatuta dago: produktu-berrikuntza, prozesuak hobetzen dituzten inbertsioak, merkatura hurbiltzeko hobekuntzak, antolakuntzako berrikuntza, gauzen Interneta, fabrikazio aurreratua, etab. Gainera, laguntza-plan hau bat dator Zientzia, Teknologia eta Berrikuntza Euskadi 2020 Planean ezarritako RIS3 espezializazio adimenduneko estrategian ezarritako lehentasunekin, fabrikazio aurreratuan arreta berezia jarrita, 4.0 Industriako euskal estrategian deskribatutakoaren ildotik.\nHorretarako, Eskualde Garapeneko Europako Funtsaren baterako finantzaketa du programak, 2014-2020 aldirako EGEF Euskadiko Programa Operatiboaren barruan, BFAk sustatutako I+G+B indartzea izeneko 1. helburu tematikoan.\n2i 2017 deialdiaren ondorioz, lurraldeko 144 enpresak Europako baterako finantzaketa lortu dute beren proiektuetarako (1.328.099,29 €-koa, hain zuzen ere), eta horrek jauzi teknologiko bat ematen eta merkatu berrietara hedatzen lagundu die. Baterako finantzaketa hori egindako inbertsioaren % 50 da, hau da, 2.656.198,57 €.


[Erreportajea] Artisauen lanari balioa emateko saretzen hasi dira : Bidasoko Hitza\nHondarribiko hainbat artisauk TZAK izenpeko kolektiboa sortu berri dute. Espazioak lortzeko gorabeherak elkartuta, artisautza ez dagoela «sozialki baloratua» uste dute. Erakusketa aretoak eta saltokiak aldarrikatu dituzte.\nTZAK kolektiboko hainbat kide orain gutxi lortutako tailerrean.\nArtisauak indarrak batzen ari dira azken aldian Bidasoaldean. Orain dela hilabete gutxi Eskuz-lan Bidasoko elkarteak bere burua ezagutarazi bazuen, oraingoan Hondarribiko hainbat artisauk Txingudiko Zuraren Artisau Kolektiboa (TZAK) izenpeko elkartea sortu berri dute. Momentuz zazpi lagunek osatzen dute taldea, eta nabarmendu dutenez, berreskuratutako materialekin lan egiten dute bereziki, egurra, ehunak, harriak eta beira tartean.\nHerritar ugariren artean artisautzaren inguruko kezka zabaltzen ari dela-eta han-hemenka hainbat kolektibo sortuz doazela uste dute. Onartu dutenez, hala ere, zaila da horretarako espazioak aurkitzea. «Kontuan izan bulego bat sortu nahi baldin baduzu coworking espazioak daudela, ez ordea artisautzara bideratutako guneak. Jakin badakigu konplikatua dela halako guneak eskaintzea, baina ezinezkoa da etxean horrelakorik egitea», azaldu du Oskar Marcos kolektiboko kideak.\nSantiagotxoko baserri batean «kasualitatez» elkartzen hasi ziren. Hala adierazi du Joaquin Galvez artisauak, nahiz eta denborarekin lokala utzi behar izan zuten. Orduan hartu zuten elkarte gisa eratzeko erabakia, eta espazio berrien bila ari zirela Hondarribiko Udalaren atea jo zuten. «Sentitzen zutela esan ziguten, baina ez zutela espaziorik», jarraitu du Galvezek: «Horregatik, Txingudira zabaltzea erabaki genuen. Izan ere, Hondarribian lokal bat lortzea ezinezkoa da, eta agian Irunen bilatu beharko genukeela ikusi genuen. Gainera, Irungo Udalak laguntzeko erakutsitako prestutasuna oso bestelakoa izan da».\nMaider Camara, Eva Montoto eta Agustin Tife taldekideak ere espazioen gabeziaz mintzatu dira. Lehenengo biek azaldu dute tailer ireki baten aldeko apustua egin nahi zuela kolektiboak, nahiz eta aurkitu duten lokalean «ezinezkoa» egiten zaien gainontzeko herritarrei gunea zabaltzea. Izan ere, ikastaroak emateko aukera esku artean zuten hasieran, baina oraingo lokalaren dimentsioak ikusita ideia alboratu dute.\nItsasoak lehorrera ekarritako egurrarekin lan egiten duen Tife artisauak, bere aldetik, lanerako espazioak baino lanak erakusteko guneak falta direla uste du. Bereziki, egurrarekin edo pieza handiekin lan egiten dutenentzat: «Argia, segurtasuna, irisgarritasuna… Faktore horiek bete egin behar dira, eta Arma Plazak ez ditu asetzen igogailua izan arren». Ildo horretan, beste herrialdeetan ez bezala, artisautza ez dagoela «sozialki baloratua» erantsi du Tifek, eta horixe da, hain justu, elkartearen erronketako bat: «Gure lana ikusaraztea ezinbestekoa da».\nHondarribiko Alde Zaharrari artisautza dendak falta zaizkiola iritzi diote, era berean, Montotok eta Camarak. Bereziki zeramikara bideratutako saltoki bat dago, eta herriko oroigarriak ere saltzen ditu, baina artisauek haien lanak salgai jartzeko gune baten falta sumatzen dutela adierazi du Montotok. Hondarribiko Udalak aukera horretan laguntzea nahiko luke taldeak.


Agustin Arenas: "Lortu behar duzu txoriak ibiltzea beraien erara, eta zu zure erara" - Azpeitia - uztarria.eus\nAgustin Arenas: "Lortu behar duzu txoriak ibiltzea beraien erara, eta zu zure erara"\nAitziber Arzallus 2020-11-20 17:00\nAgustin Arenas (Azpeitia, 1958) azpeitiarraren Txoriyek erakusketa abenduaren 6ra arte egongo da ikusgai Betharram aretoan; astegunetan 18:00etatik 20:00etara eta asteburuetan 12:00etatik 14:00etara.\n‘Txoriyek’ erakusketa osatu duzu. Zer erakutsiko duzu?\n13-14 urterekin hasi nintzen hegaztiei argazkiak ateratzen, eta nire gai maiteena izan da beti. Ikusgai jarriko ditudan 37 argazkietan, azken hamazazpi urteotako lana dago; gehienbat, azken urteotakoa.\nNon ateratako argazkiak dira?\nEz da kasualitatea erakusketaren izena Txoriyek izatea. Horrek esan nahi du txori gehienak azpeitiarrak direla, eta argazki gehienak Azpeitian eta inguruetan ateratakoak. Badaude hemen oso nekez ikusten diren edo ikusten ez diren txoriei ateratakoak ere, eta horien bila joan behar izan dut Lleidara (Katalunia) eta Tarifara (Espainia), baina gehien-gehienak hemen ingurukoak dira. Seguru nago jende askok pentsatu ere ez duela egiten hemen horrelako hegaztiak ditugunik; nahiz eta oso gertu eduki, ez ditugu ezagutu ere egiten.\nEz da erraza izango txoriei argazki onak ateratzea. Nola moldatzen zara?\nKamera hartu eta txorien atzetik oso gutxitan ibiltzen naiz. Aspaldi ikasi nuen txoriei argazkiak ateratzera ezin dela joan ehizara bezela, ea gaur zer tokatzen den pentsatuta. Askoz hobe da gauzak aurrez ondo prestatzea, eta ekipo astunarekin joatea behin lana eginda daukazunean; lokalizatuta daukazunean habia bat, hegaztiak lotara, ura eratera edo jatera joaten diren leku bat... Gauza asko hartu behar izaten dira kontuan. Adibidez, habia baten kasuan, ezin dena egin da habia hondatu. Oso-oso seguru egon behar duzu txitak jaiota daudela, eta jakin behar duzu noiz jaio diren eta zer fasetan dauden. Gero kontu handia izan behar duzu gurasoak ez daitezen ohartu zu han zabiltzala, ohartzen badira ez baitira natural ibiltzen, eta hori zeuri ere ez zaizu komeni. Lortu behar duzu txoriak beraien erara ibiltzea eta zu zure erara.\nArgazkilaritzaz aparte, txoriez jakitea ere beharrezkoa da orduan...\nDenborarekin ailegatzen zara txoriak pixka bat ezagutzera eta haiek bezala pentsatzera.\nZer dute txoriek horren erakargarri egiten zaizuna?\nJendea dago txorizalea eta txorizalea ez dena, ardozalea eta ardozalea ez dena dagoen bezala. Txorizaleak dira txorizaleak, zergatik ez dakite, baina txoriak gustuko dituzte. Gozatu egiten dute txoriei begira, haiek aurkitzen, nola hegan egiten duten ikusten, eta urteekin txoriez ikasi ere egiten dute; horietakoa naiz ni. Maisu onak izan nituen, amaren familian denak ehiztariak baitira. Niretzat ere ehiza izan zen txoriekin izan nuen lehen harremana. Pare bat urtean jardun nuen, baina ez ninduen betetzen, nik txoriak bizirik nahi nituelako, bizirik eta gertu, eta argazkiak ateratzen hasi nintzen; gozatu egiten dut. Txori bat bost-sei metrora bere naturaltasun guztian ikustea ederra da, hitzez azaldu ezin den esperientzia. Batzuei ulertezina egingo zaie, baina bi txorizale elkartzen garenean, elkar ulertzen dugu.\nErraza egin al zaizu erakusketarako materiala hautatzea?\nAretoan sartzen dena baino askoz material gehiago daukat, baina onentsuenak aukeratzen saiatu naiz.\nAurretik erakusketarik egindakoa zara?\nOrain dela 45 urte egin nuen azkena, baina oraingoa izango da txoriei buruzko aurrena.\nNolatan animatu zara orain?\nIkusi nuen materiala banuela, eta udalari proposatzea erabaki nuen. Herritarrei erakutsi nahi diet zertan ibiltzen naizen, eta bide batez, gustatuko litzaidake beste txorizale batzuk ezagutzea ere.\nArgazkilari profesionala izandakoa zara. Gaur egun, zer da zuretzat argazkilaritza?\nZaletasun handi bat da; 13-14 urterekin hasi nintzen argazkiak egiten, eta oraindik ere jarraitu egiten dut, ez da egon etenik. 33 urtean ogibidea ere izan nuen, baina etapa horren aurretik eta horren ondoren ere argazkiak egiten jarraitu dut. Afizionatu bezala hasi nintzen eta afizionatu bezala bukatuko dut.\nZu hasi zinenetik hona, asko aldatuko zen argazkilaritza...\nMundu digitalak erraztasun handiak ekarri ditu, eta ari gara lortzen argazki batzuk orain dela berrogei urte ezinezkoak zirenak. Gaur dauden inprimitze teknikekin, marrazkiak diruditen argazkiak egiten ditugu. Kalitate onenko paperean eta pigmentu naturalekin, oso emaitza ederrak lor daitezke.


Nola hobetu bezeroen leialtasuna marketin digitalarekin Martech Zone\nEzin duzu ulertu ez duzuna gorde. Bezeroen etengabeko eskuraketara bideratuta, erraz eramaten da. Ados, beraz, erosketa-estrategia bat asmatu duzu, zure produktua / zerbitzua bezeroen bizitzetara egokitu duzu. Zure balio proposamen berezia (UVP) funtzionatzen du - bihurketa erakartzen du eta erosteko erabakiak gidatzen ditu. Ba al dakizu zer gertatzen den ondoren? Non sartzen da erabiltzailea salmenta zikloa amaitu ondoren?\nHasteko, zure audientzia ulertzen\nSaltzeko kanal eta publiko berriak etengabe aurkitzea dibertigarria den arren, askoz ere gutxiago kostatzen da bat mantentzea. Hala ere, atxikipena ez da eskuratzearen eragile berberetan oinarritzen - horien helburuak desberdinak dira, eta bi horietatik sortutako erabiltzaileen portaera eta sentimendua osagarriak diren arren, bereiz aurre egin behar zaie. Bezeroen leialtasuna atxikipenetik sortzen da. Bezeroak eskuratzea atari bat besterik ez da.\nHemen jasotzeko funtsezkoa da ulertzea zure bezeroak ez direla salmenta zikloaren ondoren desagertzen, baizik eta zure produktu / zerbitzuarekin lotzen jarraitzen dutela eta harekin duten esperientzia zure markarekin lotzen dutela.\nOrduan, zer dakizu zure bezeroei buruz zehazki?\nSalmenten zikloaren aurretik eta bitartean zure ikuslearen portaeraren argazkia osatzeko eta aurkikuntzak atxikitzeko estrategian integratzeko, datu asko sartu beharko dituzu. Zer dira Datu gakoen metrika kontuan hartu? Zure baloratzen has zaitezke:\nBilatu Marketin Metrikak\nNola aurkitzen zaituzte erabiltzaileek? Markako / markarik gabeko zer bilaketa-kontsultek, azkenean, bihurketa edo erosketa-puntua eragin dezakete? Zein izan ziren errendimendu handieneko orriak eta non zegoen inbutua isuriena? Lotu al dezakezu eduki espezifikoa salmenten bolumen handiena ekarri dizun erabiltzaile demografia zehatzarekin?\nGoogle Analytics jarraipena baduzu gaituta eta Google Search Console-rekin integratuta, iraganean 16 hilabetez kontsulta hauek jarraitzeko eta errendimendu handienekoak identifikatzeko aukera izango duzu. Analisia sakondu dezakezu gako-hitz horiek lurreratze-orrialde zehatz batzuetara lotuz eta erabiltzaileak eskuratzerako bidearen hasierako puntu optimo gisa identifikatuz. Hori are gehiago banatu daiteke datu horiek zure erabiltzailearen demografiarekin, gailu motarekin, portaerarekin eta interesekin erlazionatuz, bihur daitezkeen audientzia motak identifikatzeko.\nZein dira zure salmentak? Zein da nabarmentzen ari zaren batez besteko eskaera balioa? Zein da errepikatutako erosketa tasaren batez besteko balioa? Zein dira zure errendimendu handieneko produktuak / zerbitzuak eta lotura al dago erabiltzailearen demografiarekin eta sasoiko joerekin?\nMerkataritza elektronikoaren jarraipen konfigurazio hobetua Google Analytics edo beste hirugarrenen softwarearen arbelaren bidez konfigurazioa baduzu, hauen guztien jarraipena egin eta informazio baliotsua bildu ahal izango duzu. Kontuan hartu behar den garrantzitsuena da salmenten metrikak oso desberdinak direla aztertutako segmentuaren bolumenaren arabera. Urtaroen edo joera handiko salmentak anomalia gisa ager daitezke denbora tarte laburrean begiratuta; beraz, mantendu begiak zabalik eta egin erreferentzia datuak aurreko denbora tarte berean edo aurreko urteko epe berean.\nEskuratze eta Erreferentzia Kanalak\nBa al dakizu nondik datozen zure bezeroak? Zein dira zure erosketa bide nagusiak? Ezagutzen zaituzten kanal berdinak al dira edo salmenta gehien eragiten duten kanalak dira, besterik gabe? Zein dira diru sarrera gehien bideratzen dituzten kanalak?\nZure webgunea zure bihurketa puntu nagusia dela eta Google Analytics konfigurazioa duzula suposatzen badugu, erraz erantzun ditzakezu aipatutako galderei. Bisitatu Eskurapena> Ikuspegi orokorra txostena, zein kanalek gidatzen duten trafiko gehien eta errebote gutxien duten. Analisian sakondu dezakezu audientziaren segmentua aldatuz Erabiltzaile guztiak to bihurgailu. Helburu edo talde talde baten konfigurazioa baino gehiago badituzu, kanalaren errendimendua helburu zehatz batekin alderatuta banatu dezakezu.\nAurreko datu guztiak banatuta eta egitura batean geruzatuta dituzunean, bihur dezakezun ikusle mota, bihurketa-punturako eta ondorengo bideak eta nola jokatzen duten ikusi aurretik, bitartean eta ondoren egin dezakezun ikus dezakezu. erosketa bat.\nBezeroen pertsona bat zure bezero idealaren irudikapen fikzioztatu gisa ezartzeak zure produktua hobeto merkaturatzen lagunduko dizu eta zerk bultzatu zituen bere saltzaile / hornitzaile gisa aukeratu zintuen ulertzen. Hau hobeto azaltzen da bistaratzen denean, jar dezagun adibide bat. Esan sukaldeko liburuak saltzen ari zarela eta zure helburua salmenta kopurua handitzea eta datorren Eskerrak emateko serie berriak sustatzea da, bezero berri eta lehendik dagoen bezero base batera. Horietako zein da merkaturatzeko errazagoa zuretzat?\n“Sukaldaritza liburu [serie] hau sustatu nahi dugu Eskerrak emateko Instagram eta Pinterest-en. Gure helburua 24-55 urte bitarteko emakumeak dira, sukaldatzea maite dutenak eta aurten dagoeneko sukalde liburua erosi edo pentsatu dutenak ”.\n"Gure helburua sukaldaritza liburu [hau] Martari sustatzea da. Sukaldaritza maite duen 40 urteko hamarkadako ama etxean dago. Maite du #foodporn orriak eta bere platerak partekatzen ditu Instagramen. Kontserbadorea da eta balio tradizionalak ditu, beraz jai nagusiak gauza garrantzitsuak dira beretzat, familia osoarentzat eta haien lagunentzat sukaldatzeko urteko garai bakarra baitira. Marthak dagoeneko sukaldaritza liburu bat erosi digu eta gutxienez hilean behin gure Instagram jarioa eta webguneak komunitateak sortutako errezetak egiaztatzen ditu. Sukaldaritza geldoan eta otordu ekologikoetan ibiltzen da benetan ".\nAldea ikusi? Bezeroen pertsonaren irudikapen mota hau egitura batean geruzatutako goian emandako metriketatik lor dezakezu.\nBezeroen analisi mota hau zaila da konfiguratzea eta geruzak konplexutasunez doaz. Zuretzat erronka handiegia bada, zalantzarik gabe bilatu laguntza audientzia analitiko aurreratuetan esperientzia duen agentzia digitalaren bidez, segmentazioa eta kanpainaren optimizazioa.\nAtxikitze Marketinaren Taktika Ohikoenak eta Haien Errespetuzko KPIak\nZure bezeroen pertsonaiak ezagutzen dituzunean eta haien portaera ulertzen duzunean, haien atxikipena lantzeko moduak askoz ere argiagoak dira. Atxikipena merkaturatzeko taktikak zure nitxoaren, merkatuaren, bezeroen eta helburuen arabera alda daitezke, baina horiek definitzeko azpian dagoen esparruak berdin jarraitzen du.\nAtxikitzeko marketinaren zenbait taktika iraunkorrekoak dira eta hainbat aldiz balioztatu dira. Jakina, aurreko urratsean ezarritako datuek bultzatzen dutela suposatuta.\nBilaketa-motorea optimizatu (SEO)\nBatez ere eskuratzeko taktika gisa hartzen bada ere, SEOk bezeroen atxikipena hobetzeko eta leialtasuna lortzeko aukera ugari eskaintzen ditu.\nHori, batez ere, edukia optimizatzearen bidez egiten da, bai lokalean eta baita kanpoan ere. Zure bezeroek parte hartzen duten eta haiekin elkarreragiten duten hitz gakoak, edukia eta erreferentzia iturriak identifikatuta, edukia pertsonalizatzeko urrats bat gertuago lortzen ari zara, haien arreta bereganatzeko eta mantentzeko. Aprobetxatu bilaketa marketineko metrikak zure SEO atxikitze marketin estrategian eta sortu edukien bide orria.\nEz arreta laburreko gako-hitzetan arreta jarri, baizik eta erlazionatutako gaiei garrantzia ematen saiatu. Hau lor dezakezu erabiltzaileen interesa eta asmoa helburu duten LSI hitz gakoak eta gako-hitz sintagmak aztertzea. Itzul gaitezen Martha eta sukaldaritza liburuen promoziora. Azkenean, Marthak beste sukaldaritza liburu bat erostera ekar dezakeen gaiak sukaldaritzako errezeta geldoak, despentsa eta horiek egiteko erabiltzen diren eltzeak, denboraldiaren arabera iragazitako osagaiak edo hazi eta ontziratzeko modua dira. Martha sukaldaritza liburu bat erostera ekar dezake bere burua familiaren bizkarrezur gisa identifikatzen bada eta afaltzeko mahaia biltzeko, komunitateko eta familiako balore puntu gisa ikusten badu. Ez behartu erabiltzailea segmentu handi bateko zati gisa autoidentifikatzera, baizik eta saiatu bere esperientzia pertsonalizatzen.\nSEOren zenbait alderdi tekniko, zehazki, tokian tokiko optimizazioari dagokionez, hala nola, webgune sendoa eta informazioaren arkitektura baliozko HTML5 eta egituratutako mikrodatuen markaketa izango dute. lagundu arakatzaileek horren atzean dagoen egitura eta semantika hobeto ulertzen. Honek bilaketa-emaitzen orrien aurkikuntza eta pertsonalizazioa laguntzen du xede duen erabiltzailearen hobespenen arabera. Adibidez, webgune estrukturalak eta semantikoak markatzeak emaitza desberdinak erakusten lagunduko die horrelako jende ezberdinei:\nMartak bilaketa-motor baten bidez sukaldaritza liburu bat bilatzen duenean, ziurrenik sukaldaritza errezeta geldoak lortuko ditu emaitzek.\nBilaketa-motor baten bidez sukaldaritza liburu bat bilatzen dudanean, ziurrenik Sukaldaritza Liburu Anarkista bat lortuko dut bueltan.\nWebgunearen erabilgarritasunarekin eta errendimenduarekin zerikusia duten beste alderdi tekniko batzuk, hala nola, orriak kargatzeko denbora, sentikortasuna eta erabilgarritasuna, erabiltzaileen atxikipenaren oinarrian dauden eta leialtasuna sortzen laguntzen duten SEO faktore garrantzitsuak dira. Zure webgunea eskuraezina edo kargatzeko zaila bada, erabiltzaileek seguruenik errebote egingo dute edo oso gutxitan arituko dira harekin.\nJarraitzeko gomendatutako KPIak:\nKopurua sarrerako loturak\nKopurua irteerako estekak\nBolumena trafiko organikoa\nBolumena erreferentziazko trafikoa\nBilatzailearen emaitzen orria (SERP) gako-hitzen multzo zehatzaren posizioa\nOrriaren ikuspegia saio bakoitzeko\nTenporizatuaren denbora (orrialdeko batez besteko denbora)\nSare sozialak sentsibilizazioa, konfiantza eta leialtasuna lortzeko kanal bikaina dira. Oihartzun handia du SEO / SEM atxikitzeko taktikekin. Influencer marketinarekin babestuta, marken defendatzaileak eraikitzeko ataria da atxikipena eta kalitate handiko erreferentziak gehiago sakontzeko.\nEzarritako zure editorial / argitalpen egutegiarekin SEO atxikipena merkaturatzeko helburuarekin sinkronizatzen denean eta markako hashtag eta esteken jarraipenarekin konbinatuta bezeroen leialtasuna lortzeko kanal indartsua bihurtzen da.\nMarkako hashtagak eta esteken jarraipena balia ditzakezu, konpromisorako aukera berriak identifikatu eta arakatzeko eta marken defendatzaile potentzialen iturria ukitzeko. Seguruenik sare sozialen onurarik handiena zure bezero potentzialarekin eta lehendik dagoen bezeroarekin denbora errealean aritzeko aukera da. Chatbot-ak erabiltzea eta zure salmentako langileak heztea sare sozialak bezeroarentzako zerbitzuaren atal gisa erabiltzeko atxikimendua eta bezeroen leialtasuna eraikitzeko mirariak egiten dituen taktika ahaztuena da.\nKopurua jarraitzaile eta zaleak\nEngagement tasa - kanpainaren zein orrialdearen espezifikoa\n% erreferentziazko trafikoa sare sozialetako kanalen bidez sortua\nThe eduki bolumena bultzatu marketin banaketaren zati gisa\nKopurua bezeroarentzako arreta eskaerak bete ditu sare sozialetako txat, iruzkin eta mezuen bidez\nMezu elektronikoa ez da inoiz hilko eta web lan eta erabilera guztien euskarria da.\nPosta elektronikoa merkaturatzea normalean erabiltzaileen atxikipenaren eta berotu hotzak eramaten ditu. Bezeroen atxikipena hobetzeko posta elektroniko bidezko marketinaren bidez erabiltzen diren bi taktika ohikoenak honako hauek dira: albisteak eta eduki berrienen berri ematen duten buletinak bidaltzea eta behin eta berriz erostea erakartzea lehendik dauden bezeroei deskontuak eta eskaintzak eskainiz.\nTaktika horietako edozein edukitako edukia zure egutegi editorialarekin sinkroniza daiteke irekitako tasa eta CTR terminoetan emaitzarik onenak lortzeko. Erabiltzaileen lehentasunen, sasoiko joeren eta demografiaren arabera mezu elektronikoen zerrendak segmentatzen ahalegindu dezakezu.\nBaina posta elektroniko bidezko marketinari kontu handiagoz heldu behar zaio aipatutako edozein baino. Gehiegizko sustapena eta manipulazio eskasak zure domeinu osoa zerrenda beltza bihur dezake eta orain arte sortutako konfiantza larriki kaltetu dezake. Hemen ohartu behar den garrantzitsuena zera da: zure erabiltzaileak zure posta zerrendan nola sartu den, nola kudeatuko duzun jakitea eta momentu bakoitzean bere hobespenak egokitzeko edo harpidetza kentzeko aukera ematen diola da.\nZure posta zerbitzaria edo hirugarrenen zerbitzua horretarako erabiliko duzun ala ez erabakitzerakoan, kontuan hartu goian zerrendatutako arau guztiak betetzeko gai zaren eta haren errendimendua neurtzeko eta jarraitzeko gaitasuna duzun.\nKopurua bidalitako mezu elektronikoak kanpoko kanpaina zehatza eta orokorra\nEgin klik tasaren bidez Mezu elektroniko baten (CTR)\nIreki tasa bidalitako posta elektronikoaren kanpaina\nErrepikatu erosketa-tasa posta elektronikoaren kanalaren bidez\nHazkundea kontrolatu, neurtu eta optimizatu\nEsan bezala, marketin digitalarekin zure bezeroen leialtasuna benetan hobetzeko, zure bezeroak ulertu behar dituzu. Bezeroen analisirako esparru ugari daude zure atxikipen marketin ahaleginak aztertzeko eta horiekin erlazionatzeko. Bezeroak atxikitzeko marketin estrategia bat sortzea negozio batetik bestera aldatu daiteke, baina horien azpian dauden prozesuen helburuak bat datoz.\nNeurketa sakona eta zure bezeroaren bidaiaren zati bakoitzaren analisi hobetuak hasiera bikaina da, baina egiturarik gabeko datu ugari emango dizkizu. Salmenta-zikloa amaitu ondorengo portaerari buruzko galdera zehatzei galderak emateko eta erantzunak emateko datu horiek aprobetxatzeko moduak zure bezero-basearekin epe luzerako harremanak sortzearen arrakasta baldintzatuko du.\nEta atxikitzetik leialtasuna eta konfiantza sortzen dira.\nTags: eskuratzeko bideakerrebote-tasaklik-tasaklik-tasabezeroen pertsonaBezeroarentzako zerbitzuabezeroarentzako arreta eskaeradigital marketingegonaldi denboraposta elektroniko bidezko marketinaren neurriakkonpromiso-tasazalejarraitzailegoogle analyticssarrerako loturakgakoen errendimendu adierazleakKPImarketinaren metrikairekitako tasatrafiko organikoairteerako estekakorrialdearen ikuspegiakorri ikustaldiak saio bakoitzekopersonaserreferentziazko trafikoaerrepikatu erosketa-tasaatxikitzeko kanalakatxikipen metrikaksalmenten metrikakbilatzailearen emaitza orriabilatu marketineko metrikakserpsare sozialetako neurriak\nNina ikertzaile teknikoa eta idazlea da DesignRush, markak agentziekin lotzen dituen B2B merkatua. Jendeak hezten eta inspiratzen dituen esperientziak eta eduki esanguratsuak partekatzea gustatzen zaio. Bere interes nagusiak web diseinua eta marketina dira. Bere denbora librean, ordenagailutik urrun dagoenean, yoga egitea eta bizikletan ibiltzea gustatzen zaio.\nDenentzako Soziala: bihurtu zure langileak anplifikadore soziala


Eguneroko eszenak | Bizigiro | Berria\nNoiz sortua: 2020-02-15 00:30:00\n2020ko otsailak 15\nKalean bi neska saltoka, sakelako baten aurrean; bost ume sakelakoari begira eta helduek haienak mahai gainean; oparitu dioten sakelakoa konfiguratu ezinik dabilen agurea; autobusean memeak eztabaidatzen dituzten nerabeak; ohean sarturik, bi maitale beren sakelakoari begira; senideekin bideokonferentziaz ari den kale saltzailea...\nAtari batean, ate bateko heldulekuan sakelakoan jarritako aplikazio batek markatzen zien koreografia dantzatzen ari ziren bi neska. Koreografia fintzen eta puntuak irabazten ari ziren bitartean, nik norbaitek barrutik atea ireki, eta sakelakoa apurtuko zitzaiela pentsatzen nuen soilik.\nParke baten ondoko taberna batean, 10 urte inguruko bost haur sakelakoekin jolasten ari ziren. Ondoan haien gurasoak, mahai baten bueltan, horietako bostek sakelakoa mahai gainean, eta noizbehinka begira ari dira. Beste bostek beren semeei utzi zizkieten edo haienak ziren ezin kendu burutik.\nAgure bati oparitu berri zioten sakelakoaren konfigurazioa aldatu zitzaion. Bazarreko arduradunak sakelakoa begiratu, eta nahiz eta hiru pertsona itxaroten egon, dendaren atzera lagundu eta beste kide baten esku utzi zuen gizona. Hark bost minutuan egin eta azalpenak eman zizkion gizonari, lasai asko. Ordu laurden pasatu, zenbat ordaindu behar zuen galdetu, kobratu ez eta irribarre batekin erantzun zion bazarreko nagusiak. Mediamarkt dendan, konfigurazio zerbitzua euro batzuen truke edo sakelako berriarekin doan eskaintzen dizute; eta hori, nola promozionatuko dugu denok hori!\nMeme gerra piztu da autobusean. Ze ona, ze txarra, hau zaharra da, begira beste hau. Son Gokuk Freezer akabatu zuen eguna edo Goenkaleko azkena patioan komentatzen genuen; ba antzeko. Bata bestearen ondoan, berotasuna sentitzen, konpainian, kanpoan gertatzen denari so sakelakoen bidez. Bata bestearen ondoan egoteak dakarrenaz jabetu gabe edo akaso jabetuta eta askitasun hori gozatuz. Edozein kasutan, ohera joateak beste zentzu bat hartu du; Kaixomaitia-ren inkesta irakurtzeko zain.\nKalean euria, tabernako mahai batean eserita eta merkantzia guztia mahaian jarrita dagoela, irribarrez bideokonferentziaz ari den kale saltzailea. Pozik? Familia ez kezkatzeko plantak egiten? Irribarrez, behintzat... Eguneroko eszenak.


Algen biomasatik ateratakoak enbalatzeko material berriak | Cidetec\nAlgen biomasaren hondakinetatik ateratako materialak garatu dituen ECLIPSE proiektua amaierara heldu da, planteatuta zituen helburuak arrakastaz lortuta\nJoan den martxoaren 17an ECLIPSE proiektuaren amaierako bilera egin zen CIDETECen. Proiektua 2012an hasi zen, eta hiru urteko iraupena izan du. Bere helburua material berriztagarrien iturriak erabiliz, zehazkiago, hainbat biomasa hondakin erabiliz packaging (edo ontziratze) iraunkorreko kontzeptu berriak garatzea zen.\nProiektuaren mugarri esanguratsuenetako bat biopolimero baten lorpena izan da, zehazki poliazido laktikoa (PLA), %100 algen biomasaren hondakinetatik lortutakoa. Ikerketa horretan normalean biodiesela lortzeko hazten diren eta lipido eta karbono hidrato hartzigarri ugari duten mikroalgen hainbat leinu ikertu dira, eta horrela algen osagaiei balio handiagoa eman zaie.\nBestalde, biomasako beste hondakin batzuk ere birbalorizatu dira, esaterako, banana landarearen zurtoinak eta krustazeoen oskolak, eta horietatik indartzeko balio duten eta mikrobioen aurkako propietateak dituzten nanomaterialak atera dira.\nAzkenean, PLAn oinarritutako bioplastiko batzuk lortu dira arrakastaz, planteatzen ziren bi erabileretarako: alde batetik, bananen hazkuntzan erabiltzen diren nekazaritza poltsetarako eta, bestetik, toallatxo bustien enbaseetarako. Produktu horiek fabrikatzeko erabilitako materialen jatorria %100 berriztagarria izateaz gain, kasu bietan bukaerako produktuek konposta egiteko aukera ematen dute, eta hori interesgarria da emaitza hauen erabilera komertzialerako.\nProiektuan 8 herrialdetako 12 bazkidek hartu dute parte, Hego Amerika ere barruan dela, eta 3,7 milioi euroko aurrekontua eduki da.


gazte literatura: May 2015\nCécile. hemeretzi urteko gaztea, aitarekin joango da uda-pasa alokatutako txaletera, Kostalde Urdinera. Aita-alabak oso harreman aske eta begirunezkoa dute. Alaba ez da aita alargunaren amodiozko kontuetan sartzen eta Raymondek, bere aldetik, neska bere kautan utziko du uneoro. Hain erlazio perfektuan Anne azaldu eta desoreka sortuko. Anne aitaren aspaldiko laguna da, adinean aurrera dagoena, zentzuduna, emakume indartsua. Etorri eta familia antolatzen hasiko da andre paristarra: Elsa —Raymonden amorante gaztea— etxetik botako du, Cyril —Cécileren lagun mina— etxetik uxatuko, aitarekiko ezkontza prestatzen hasi eta Cécile batxilergoa osatzeko falta zaion filosofia ikastera behartuko du.\nCécilek aurre egingo die Anneren planei, azpijoko eta amarru guztiak erabiliz, gauzak lehenera buelta daitezen gogor ekingo dio; nahiz eta batzuetan aitaren lagun zaharraren familia normaltzeko ahaleginak barren-barrenetik eskertu. Uda bukatuko da, gauzak errotik aldatuko dira.\nNarratzailea Cécile bera da eta bere pentsamenduaren berri zuzena ematen digu etengabe: amodioari buruzko bere burutapenak. Kapitulu motzetan emandako istorioa, era linealean aurkezten da. Aberaskumeak dira protagonistak, esne-mamitan ohituak, frustrazio txikienik jasango ez duten gazte eta gazte-nahiak.\nDuela hirurogei urte oso eskandalugarria izan omen zen liburua, egun istorio arruntatxoa irudituko zaigu. Ez du interes handirik eta irakurtzeko eskatuko digun nekea (hizkera ez da sinplea) jartzeko prest egonez gero, badaude gauza hobeak irakurketaz gozatzeko.\n(DBH goimailetako ikasleentzat bakarrik)\nLiburuan oinarritutako pelikula egin zen 1956. urtean. Zatia ikusgai:


Real Sporting de Gijón - Wikipedia, entziklopedia askea.\nReal Sporting de Gijón futbol talde asturiarra da, 1905ean Gijón/Xixón hirian sortutakoa. Real Oviedoren aurkari tradizionalak izan dira historikoki, biak ere asturiarrak baitira. Espainiako lehen mailan denboraldi gehien egin dituen 14. taldea da.\nEl Molinón estadioa\nedukiera: 25.885 lagun\n2008an lehen mailarako igoera ospatzen.\n1.2 Lehen mailara igoera\n4.1 Espainiako txapelketak: 5\n4.2 Asturiasko txapelketak: 13\nAnselmo Lópezek 1905ean Sporting Gijonés futbol taldea eratu zuen. Ez zen ordea hirian sorturiko lehenengo taldea izan, Gijón Sport Club eta Sportiva Gijonesa aurrekoak baitziren, baina urteek aurrera egin ahala Sporting Gijonés taldeak bakarrik jarraitu zuen lehian. 1912an Alfontso XIII.a Espainiakoak errege titulua eman zion eta 1916an gaur egun duen Real Sporting de Gijón izena hartu zuen.\nBerehala kalitatezko taldea bihurtu zen eta 1921ean Manuel Meana kapitainak Espainiako selekzioarekin jokatu zuen Belgikaren aurkako lagunarteko partida. Taldeak profesionalizatzen hasi zirenean Sportingeko izarrek Gijón utzi egin zuten eta beraz lehenengo liga 1928/29koa bigarren mailan hasi zuen. Honetaz gain Frankoren erregimenak atzerriko maileguak debekatzen zituenez izena aldatu behar izan zuen eta 70 hamarkadararte Real Gijón izenaz ezagutu zen taldea.\nLehen mailara igoeraAldatu\nLehenemailan jokatu zuen lehenengo denboraldia 1943/44 izan zen. Ez zen ordea aurreneko talde asturiarra izan, Real Oviedo aurreratu baitzitzaion. Lau denboraldi egin zituen bertan. 1951ean berriz igotzea lortu zuen, bigarren mailan 100 gol sartu ondoren. Kirol maila baino gehiago diru arazoengatik taldeak ez zuen egonkortasunik izan lehen mailan eta 70. hamarkadararte sarritan jeitsi eta igo zen.\n70. hamarkadan Mareo futbol eskola sortu zuen eta harrobiko jokalariei (Cundi, Castro, Quini) Asturiasko beste talde batzuetakoak (Maceda) gehituz talde indartsua osatzea lortu zuen. Emaitza bikainak izan zituen titulurik irabazi ez arren. Hala nola 1978/79ko ligan bigarren postua eskuratu zuen eta 1981 eta 1982ko Kopatan finala jokatzea lortu zuen.\nBartzelonak Quini eta Real Madrilek Maceda fitxatu zituen eta taldearen indarra nabarmen jeisten hasi zen. Belaunaldi berriarekin (Luis Enrique, Abelardo, Ablanedo) lortu zuen lehen mailan egonkortzea baina ez zuen berriz aurreko indarrik izan. 21 urte lehen mailan jarraian egin ondoren 1998an jeitsiera etorri zen.\nMaila galtzeak diru arazo handiak ekarri zituen berarekin. Honek noski kirol mailan ere eragin zuen eta David Villa bezalako jokalari onak saldu beharrean aurkitu zen klubak iraungo bazuen. Hamarkada bat egin zuen taldeak bigarren mailan eta 2007-08 urtean Manolo Preciadoren eskutik berriz ere igotzea lortu zuen.\n2011-12 denboraldirarte lehen mailan izan zen baina emaitza txarrak zirela eta Manolo Preciado bota eta Javier Clemente hartu zuten. Hala ere ezin izan zuen jaitsiera sahiestu. Hiru denboraldi egin zituen bigarren mailan eta 2015ean bigarren postuan bukatu eta lortu zuen lehen mailara itzultzea. 2015-16 denboraldian azken jardunaldian lortu zuen mantentzea etxean Villarreali irabaziz baina hurrengo urtean maila galdu du.\nMarra zuri-gorriak ditu, Xixongo hiriaren bandera horrelakoa baita, eta praka urdinak, itsasoaren oroigarri. Hasiera hasieratik izan ditu kolore hauek, horrela beraz, elastiko zuri-gorria denbora gehien daraman futbol talde espainiarra da.\nDenboraldiak 1. mailan: 42\nDenboraldiak 2. mailan: 49\nLigako posturik onena: 2.a Lehen mailan (1978-79)\nGaraipenik zabalena: Sporting 7 - Osasuna 1 ([1993-94); Sporting 6 - Real Oviedo 0 (1944-45).\nPorrotik handiena: FC Barcelona 9 - Sporting 0 (1951-52); Athletic 9 - Sporting 0 (1958-59).\nPartida gehien jokatutakoak: Joaquín (479), Jiménez (420), Ablanedo (399).\nEuropan parte hartzeak: 6 aldiz UEFA Kopan.\n2004-05 2 Bigarren maila 11.a 1/64\n2005-06 2 Bigarren maila 9.a 1. itzulia\n2006-07 2 Bigarren maila 13.a 2. itzulia\n2007-08 2 Bigarren maila 3.a 2. itzulia\n2008-09 1 Lehen maila 14.a 1/4\n2009-10 1 Lehen maila 15.a 1/32\n2010-11 1 Lehen maila 10.a 1/32\n2011-12 1 Lehen maila 19.a 1/32\n2012-13 2 Bigarren maila 10.a 1/32\n2013-14 2 Bigarren maila 5.a 2. itzulia\n2014-15 2 Bigarren maila 2.a 2. itzulia\n2015-16 1 Lehen maila 17.a 1/32\n2016-17 1 Lehen maila 18.a 1/8\n2017-18 2 Bigarren maila 4.a 3. itzulia\n2018-19 2 Bigarren maila 9.a 1/8\n2019-20 2 Bigarren maila 13.a 1. itzulia\n2020-21 2 Bigarren maila 7.a 1/16\nEspainiako txapelketak: 5Aldatu\nBigarren 1978/79 denboraldian\nfinalista 1981 eta 1982an\nBigarren Maila (5):\n1943/44, 1950/51, 1956/57, 1969/70 eta 1976/77\nAsturiasko txapelketak: 13Aldatu\nAsturiasko txapelketa (13):\n1917, 1918, 1919, 1920, 1921, 1922, 1923, 1924, 1926, 1927, 1930, 1931 eta 1940\nEnrique Castro "Quini" (1949-), aurrelaria.\nJuan Carlos Ablanedo (1963-), atezaina.\nEloy Olaya (1965-), aurrelaria.\nJavier Manjarin (1969-), aurrelaria.\nAbelardo Fernández Antuña (1970-), atzelaria.\nDavid Villa (1981-), aurrelaria.\n(Gaztelaniaz) Sportingen webgune ofiziala\nAzken aldaketa 25 abuztua 2021(e)an, 20:01(e)tan\nOrriaren azken aldaketa: 25 abuztua 2021, 20:01.


Kopako finalerdietarako sailkatu da Reala - Irutxuloko Hitza : Irutxuloko Hitza\nRealak 4 eta 0 hartu zuen mendean Rayo Vallecano, eta horrela, Espainiako Kopako finalerdietarako sailkatu dira. Partida bikaina egin zuten txuri-urdinek, eta datorren astelehenean jakingo dute zein den finalera iristeko gainditu beharko duten arerioa. Otsailaren 17an izango da finalerdietako neurketa.\nHistorian bigarren aldiz lortu dute finalerdietara iristea. Zubietan jokaturiko neurketa bikainari esker lortu zuten merezitako saria. Marta Cardonak, Kiana Palaciosek, Nahikari Garciak eta Carla Bautistak sartu zituzten golak.\nGizonezkoen Realak hainbat mugimenduren berri eman zuen atzo. Batetik, Modibo Sagnan gazte frantziarra fitxatu du talde txuri-urdinak. Atzeko lerroko jokalaria da, eta Frantziako Bigarren mailako Lens taldean ari da. Han jarraituko du utzita. 4 milioi euro inguru ordainduko ditu Realak. Bestetik, harrobiko bi jokalari utzita joango dira. Jon Guridi Mirandes taldean ariko da denboraldi bukaera bitarte, eta gauza bera egingo du Oier Calvillok Iruñeko Osasuna taldean.


Winx nesken partidak\nNahastu It Up Puzzle\nWinx neska jokoak. Winx neska jokoak online\nFor Girls Winx Games Free guztiak. Gogoko neska maitagarriak - ( jatorrizko - « Winx Club» ) dira gaur egun neska online jokoak Winx forma eskuragarri - Italiako izen bereko serie animatua Winx Winx Club protagonistak. Winx Club gonbidatzen zaitu magiaren munduan sartzeko Bloom, Stella, Flora, Musa, Tecna eta Layla batera. Winx neska jokoak dira genero, barietate bat aurkezten da, non bizi errealean, neskak, maitagarriak, magia eta magia erabili behar duzu aurre gaizkiaren indarren Maltzurrak, gaitasun eta trebezia trebetasunetan trebatzea da, baita eguneroko arazoak, hala nola, konpontzeko: arropa aukeraketa, ilea eta makillajea. Winx jokoak magikoa maitagarrien herrialde harrigarri sentitzen lagunduko dizu. Baita animaziozko popular serie gisa, neska Winx jolas konkistatzeko hire sinpatia, eta ez du inor axolagabe utziko. Koloretsua Winx neska jokoak dira erabat dohainik eta online guztiontzat eskuragarri. Nahi dugu dibertigarria eta interesgarria modu denbora librea pasatzeko elkarrekin eder bat, lodia eta oboyatelnym super neska, maitagarriak batera. Zorte on!


2018ko maiatzaren 19an\t| 19:30\nSarreren salmenta: Entradas a la venta en Telletxea, Xagu, Oficina Cultura y Turismo\nAlde egin eta inoiz etxeratuko ez zen gizon baten kontakizuna, musikarekin joan zen, itzultzeko…\nMusika herrikoia eta honen bilakaeran zehar iraganera bidaiatu, ahaztuak dauden\nerritmoak gogoratuz, galdutako doinuak, ikuspegi desberdin eta eguneratu batekin\nElkarri lotzen diren istorioak, amaierarik ez duten ipuinak, alde egin behar izan zuen gizon baten kontakizuna. Horrela… sustraiak ahaztu ez daitezen.\nIRAGANA ETA ORAINALDIA\n“Raíces” diziplina desberdinak batzen dituen ikuskizuna da: musika, drama, narratiba… Pertsonai nagusiaren bitartez, venezuelar jatorria duen gazte bat, gizon baten istorioa kontatzen da. Nafarroan jaiotako gaztearen aitatxik, gudaren ostean atzerrira joan behar izaten du sekula etxera itzultzeko aukerarik izan gabe. Urte batzuk beranduago, bere biloba Nafarroara itzultzen da, oinordetzan hartutako liburuxka zahar bati esker aitatxiren oroitzapenak aurkitu eta gogora ekartzeko.\nGuzti hau musika tradizionalarekin eskutik hartuta egingo du, oraingoan, biolina, biolontxeloa, eskusoinua, txistua eta perkusioarekin era berri eta desberdin batetan interpretatuta. Zuzenean jotako musikarekin milimetrikoki sinkronizatuak dauden eszena eta proiekzio desberdinekin erabat bateratuta dauden fandangoak, balsak, mazurkak eta polkak.\nKULTUR 2021 – Tenpora-Berriro asma nazazu\nTenpora Tolosaldean sortutako talde bat da. Ibilbide zabaleko bost musikarik osatua, proiektu hau 2012an abiatu zen eta ...2021/08/06\nII. UDAKO ZIKLOA – YIJAA antzerki Familiarra\nII. UDAKO ZIKLOA – Olaia Inziarte\nBisita gidatuak – “Gure kulturaren sorterria”\nII. Udako Zikloa – Aste honetako ekitaldiak\nIkastaroa – Oinarrizko Gaitasun Digitalak-Tarteko Mailako Ikastaroa\nBandoa – Jarduerarako lizentzi eskaera\nBandoa – Baso-aprobetxamendurako enkante publikoa\nBandoa – 2021eko 5/2021 aurrekontuaren aldaketa


Urtarriletik Martxora arte Zapatuetako tailerrak martxan daude.\nLehen Hezkuntzako 5.eta 6.mailako gaztetxoak paperezko maketak egiten aritu dira giro ezin hobean. Guztira 30 neska-mutil elkartu dira txanda ezberdinetan. Tailerrak Portalean garatu dira eta gaztetxoek azaldu dutenez, maketak beraien gustokoak izan dira eta aurrerantzean, horrelako ihardueretan parte hartzeko prest azaldu dira.\nGurasoak lagunduta, 5-7 urte bitarteko haurrak sukaldean ibili dira errezeta ezberdinak prestatzen. Saio ezberdinetan, egun bateko menua prestatu dute: Gosaria, bazkaria eta afaria. Primeran pasatu dute.\nTailer honek arrakasta haundia izan du eta Portaleako sukaldetik 100 lagun inguru pasatuko dira.


Zaldunbordako proiektua geldiaraztearen kontra agertu dira EAJ eta PSE-EE | Ekonomia | Berria\nZaldunbordako proiektua geldiaraztearen kontra agertu dira EAJ eta PSE-EE\nEH Bilduk eraman du proposamena Gipuzkoako Batzar Nagusietara. Gasteizko Legebiltzarrak onartutako legea betetzeko eskatu du.\nAlderdi guztiek onartu zuten Eusko Legebiltzarrean azpiegitura komertzial handien inguruko legea, ekainaren 27an. Bezperan, baina, Zaldunbordako Outletaren makroproiektuari baimena eman zion Hondarribiako Udalak. EAJk dekretu bidez eman zion baimena proiektu horri, eta, hurrengo egunean, alderdi horrek berak onartu zuen halako establezimenduei bidea ixten dien legea.\nKoherentziaz jokatzeko eta proiektu hori geldiarazteko eskatuz, ebazpen bat aurkeztu du gaur EH Bilduk Gipuzkoako Batzar Nagusietan. EAJk eta PSE-EEk, baina, ebazpenaren kontra bozkatu dute. Juan Carlos Izagirre EH Bilduko bozeramaileak bi alderdi horien jarrera salatu du: "Ez dugu ulertzen gaur Hondarribian egin nahi den eta inguruko herrietan eragin zuzena izango duen proiektu hau gelditu beharrean, aitzakiak jartzen ibiltzea".\nIzagirrek ohartarazi du proiektu horrek komertzio txikiari kalte egingo diola, eta, gainera, salatu du ingurumen ikuspegitik jasangarria ez den eredu bat sakontzea dakarrela.\nKontzesionarioek autoa erostera deitu dute, «garestitu baino lehen»\nMatrikulazio zerga mila eurotik gora garestituko da urte berriarekin batera, WLTP araudi berria indarrean sartuko delako. Urteko lehen hamaika hilabeteetan, autoen salmentak %30 apaldu dira\nUkatu egin du zibereraso bat izan dela. Astelehenean hasi zen Internet bidezko zerbitzuak ezin eskaini, baina esan du normaldu dela egoera\nBilboko zamaketariek greba bertan behera uztea onartu dute Lan Ministerioaren bide orria errazteko\nBilbo Estiba zamaketa enpresak negoziazio bideari baiezkoa eman bezain laster utziko dituzte lanuzteak. Erantzuna ezezkoa bada, protestaldiarekin jarraitzeko prest daude.\nAutoen matrikulazioak ia %30 amildu dira urteko lehen hamaika hilabeteetan\nAzaroan, 3.280 auto saldu dituzte Hego Euskal Herrian, iazko hil berean baino %2,7 gutxiago


[Erreportajea] Euskararen haritik tiraka : Oarsoaldeko Hitza\n(H)arian euskararen astea antolatu du Orereta Ikastolak abenduaren 2tik 5era. Ospakizunen artean, Lapurdiko zenbait ikastola laguntzeko Anje Duhalderen elkartasun kontzertua prestatu dute\nLapurdiko zenbait ikastolei laguntza emateko afari musikatua emango du Anje Duhaldek Errenteria-Oreretan.\nEuskararen Egunaren harira egitarau oparo bezain zabala osatu du Orereta Ikastolak abenduaren 2tik 5era bitartean: (H)arian euskararen astea. Askotariko jarduerak ondu dituzte ikastetxeko arduradunek, musika, bertsolaritza, literatura eta beste hamaika diziplinekin lotuta. Horien guztien artean, elkartasun afari musikatua antolatu du hezkuntza zentroak azken egunerako, Anje Duhalde abeslari ezagunaren eskutik.\nLuzatu Esku(h)ara iniziatibaren aterkipean, Luzatu Eskua Hara eta Luzatu Eskura lelopean hitz jokoa eginda diru bilketa garatzeko xedea duen musika afaria da datorren abenduaren 5ekoa. Zubiak Eraikiz proiektuaren bitartez antolatutako elkartasun hitzorduak Lapurdiko hainbat ikastola ekonomikoki laguntzera bideratuko du bildutakoa, hala nola Hendaiakora, Biriatukora, Urruñakora eta Ziburukora.\nZubiak Eraikiz egitasmoak bost urte bete dituen arren, Luzatu Esku(h)ara ekitaldiari heltzen dioten bigarren aldia izango da aurtengoa. Lehenengoan, 2017an, Benito Lertxundiren doinuak taularatzea lortu zuen ikastetxeak. Hitzordu hunkigarria izan zen hura, ez soilik helburu solidarioagatik, baita oriotarrak 27 urte zeramalako kontzerturik eskaini gabe Errenteria-Oreretan ere.\nOraingoan, baina, Arrigoitzeko (Lapurdi) musikariaren txanda iritsi da. Ibilbide luzea egin du Duhaldek Euskal Herriko txoko guztietako oholtzetan han-hemenka bere doinuak lau haizetara zabaltzen, eta euskaldun ugariren belarriak gozamenera eramaten.\nHala, lapurtarraren musika aditzeko gogoz daudenek horretarako aukera izango dute abenduaren 5ean. Lehenik eta behin, afaria emango die musikazalei Euskal Parrilla taldeak, 21:00etan hasita. Entsaladak, oilaskoa eta saiheskia plantxan, postrea eta kafeak osatuko dute menua. Ondoren, 22:15 inguruan ekingo dio Duhaldek Merkatuzar gunea girotzeari. 400 lagunentzako lekua dago Merkatuzarren, eta txartelak 30 euroan daude salgai Errenteriako Xenpelar kultur dendan, ikastolako bulegoetan edo www.oreretaikastola.eus webgunean.\nEuskal Herria banatzen duten hiru administrazioek eragindako muga administratiboez gain, banaketa horrek sortutako muga psikologikoak gainditzea izan zen Orereta Ikastolak egindako hasierako hausnarketa, Leire Arrizabala komunikazio arduradunak azaldu duenez. «Oreretan, gertutasun geografikoagatik-edo puntu estrategiko batean gaudela esan dezakegu, bai Nafarroara, bai Ipar Euskal Herrira begira», zehaztu du, eta gogoeta hartatik abiatuta, ikastolen artean zubiak eraikitzea planteatu zuten.\nHendaiako, Biriatuko, Urruñako, Ziburuko eta Oreretako ikastolek osatzen dute Zubiak Eraikiz egitasmoa. Kilometro gutxiren bueltan dauden ikastetxe horien arteko harremana sendotzea, pedagogia ezberdinetatik ikastea, haurrek ikastaroen funtzionamendu ezberdinak ezagutzea, eta lagunak egitea izan ziren hasierako lan ildoak edota helburu nagusiak. Are gehiago, «ikasleek istorio eta historia pixka bat ezagutzea nahi genuen, baina beste modu batez», gaineratu du komunikazio arduradunak. Bestalde, Orereta Ikastolaren ikuspuntutik beste xede bat ere zegoela onartu du Agirrezabalak: «Ipar Euskal Herriko ikastolei gure sostengua eta babesa eskaintzea».\nHasierako hartu-emana horrela sortu zen, eta denbora igaro ahala harremana gorpuzten joan zen, beste jarduera jakin batzuei heltzea erabaki zuten arte. Hari hartatik tiraka jaio zen Luzatu Esku(h)ara Ipar Euskal Herriko ikastola horiei sostengu ekonomikoa eskaintzeko iniziatiba. Zenbakietatik harago erreparatuta, jakina da Ipar Euskal Herriko ikastolen egoera ekonomikoa zailduz joan dela azken urteotan. Hortaz, ahal den neurrian diru laguntza hori lortzeak gurasoek egin beharreko gastua arintzen laguntzen du.\nIkastola jakin horien arteko bisitak edota txangoak, elkarrekin ekoiztutako bideoak, ikasturte bukaeran bertako familiekin igarotako gaua, talde ezberdinen arteko lankidetza, eta beste hamaika ekintzek sortutako harremanak konplizitatea izan du emaitza nagusi, Agirrezabalaren iritziz. Horrela definituko luke komunikazio arduradunak hitz bakar batean urteen joan-etorrian sortutako hartu-emana. «Orain dela urte batzuk pasa zenuen egoera horretan beste batzuk daudela dakizu, eta aurrera egin daitekeela badakizulako, suposatzen duen esfortzua ezagutzen duzulako, baina aldi berean, helburuak bete daitezkeela jakin badakizulako». Hori guztiagatik uste du arduradunak konplizitate hitza dela harreman hau definitzen duen terminorik egokiena.


Hodeiak uxatzeko... zartagi hotsak. Noticias de Gipuzkoa\nHodeiak uxatzeko... zartagi hotsak\nEguraldiaren iragarpena kaskarra zen, baina Inauteriak ate joka datoz eta festaren iragarpenak ezin zuen itxaron. Ehunka kalderero atera ziren atzo Donostiako kaleetara, auzoz auzo festa giroa zabaltzeko asmoz.\nArgazkiak Javi Colmenero - 2018(e)ko otsailaren 4a, igandea - 06:03etan eguneratua\nKaldereroen Konpartsa Tradizionalekoak Parte Zaharrean aritu ziren gauean.\nHaizea, euria, hotza... eta urrutiko zartagi hotsak gero eta ozenago. Inauteriak badatoz, oso goiz etorri ere, eta haiek iragartzera etorri ziren atzo arratsaldean eta gauean ehunka kalderero. Hungariatik etorri ziren, Europa erdialdeko lur hotzak igarota eta hemengo euriak ez zituen kikildu.\nGero eta gehiago dira, gainera (aurten Intxaurrondon konpartsa berri bat sortu da), eta auzoz auzo aritu ziren atzo kantuan. Arratsaldean Altzako Santa Barbara taldekoak atera ziren eta Parte Zaharrean Kai Harripe euskara batzordekoak ere bai. Egian (Arrano elkartea), Amara Berrin (Amarakaldek), Amaran (Mamur-Donosti Berri) eta Herreran (Herrera Kirol Elkartea) ere astindu zituzten zartagiak eta abestu zituzten Sarriegiren doinuak.\nBereziki jendetsua izan zen Groseko Hungariar Kaldereroen Konpartsa. 18.00etatik aurrera auzoan barrena ibili zen eta Txofreko plazan jarri zuten haien kanpamentua. Bertan bildu ziren auzotar asko Kaldereroen musikak erakarrita.\nBeranduago, gauean, Parte Zaharra izan zen festazaleen topaleku. 21.45ean abiatu zen Fermin Calbeton kaletik Hungariako Kaldereroen Konpartsa Tradizionala, Konstituzio plazan jarri zuten kanpamenturantz. Ia 400 kidek osatu zuten taldea, 19 tributan banatuta, eta horietatik gehienak emakumeak ziren.\nGonbidatu bereziak izan zituzten atzo: Kukai dantza taldea azkenaldian egiten ari den lana aitortu nahi izan zuten Kaldereroek eta horregatik Nagore Martínez dantzaria izan zen haien erregina. Nerea Vesga eta Vanesa Castaño Kukai taldeko kideak izan zituen ondoan, dama moduan. Eguraldi petrala zela eta ohi baino jende gutxiago bildu zen Konstituzio plazan, baina giroa berotzea lortu zuten Kaldereroek.\nHorretan lagun izan zituzten Kresala dantza taldeko kideak, taula gainera igo eta Gopak dantza eslaviarren ikuskizuna eskaini baitzuten hungariarren kanpamentura bildutakoen aurrean.\nOrdu berean eta Parte Zaharrean bertan Kaldereroen Konpartsa Primitiboa ere atera zen kalera. Santa Mariako atarian abestu zituzten lehen doinuak eta handik Sarriegi plazara jo zuten, bertan jarri baitzuten kanpamentua taldea osatzen duten 250 lagun inguruk.\niñudeak eta artzainakEguraldi kaskarrak gaur ere jarraituko du baina, ohi bezala, zartagien lekukoa Iñude eta Artzainek hartuko dute gaur. Kresalakoak 12.00etan abiatuko dira Euskal Herria kaletik eta Parte Zaharreko kaleak eta Bulebarra zeharkatuko dituzte, berriro ere, Sarriegiren doinuen laguntzarekin. 150 lagunek osatuko dute konpartsa eta, horien artean, dantzariak, danborjoleak eta ohiko pertsonaiak izango dira: alkatea eta emaztea, apaiza, mikeleteak, barkilleroa, medikua, piruleroa... The Joselontxo’s txarangak ere girotuko du desfilea.\nOhi bezala, Groseko Artzain eta Iñudeen konpartsa ere aterako da gaur kalera (11.15ean Txofretik) eta Amaran eta Erriberetan Ikasbide elkartekoak ere bai (11.30ean ikastolatik). - N.G.


Negu gogorrak eta haiei aurre egiteko moduak - Ahotsak.eus\nNegu gogorrak eta haiei aurre egiteko moduak\nNegu gogorrak eta haiei aurre egiteko moduak
Asto bat zeukaten etxean. Harekin trenera jaisten ziren behi-esnea garraiatzera. Neguan astoa irrista ez zedin, eutsi egiten zuten. Lehen neguak gogorragoak ziren, eta ez zuten behar bezalako arropa izaten.
\nHizlaria(k): Almortza Leizeaga, Miel\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan URN-015-021 kodeko bideoa nahi duzula aipatzea: ahotsak@ahotsak.eus\nAsto bat zeukaten etxean. Harekin trenera jaisten ziren behi-esnea garraiatzera. Neguan astoa irrista ez zedin, eutsi egiten zuten. Lehen neguak gogorragoak ziren, eta ez zuten behar bezalako arropa izaten.\nGaia(k): Baserria » Baserriko lanak » Herrira saltzera, erostera , Natura » Meteorologia , Ohiturak eta bizimodua » Jantzi eta orraztu » Arropa eta oinetakoak , Baserria » Baserriko lanak » Baserriko animaliak\nEtxean egindako abarkak eta "mantarrak"\nTxakurra baserri inguruan\nZerriak ezkurretara; ixtegia; zerrien sena


Tren batek su hartu du Beasainen - Goierriko Hitza : Goierriko Hitza\nTren batek su hartu du Beasainen\nTren batek su hartu du gaur Beasainen, geltokira iristen ari zela eta ke handia sortu da. Suhiltzaileek kontrolpean dute egoera. Ez dago zauriturik.\nBeasaingo geltoki bideko bizilagunek sekulako sustoa hartu dute gaur, trenbidetik ke beltza hasi baita zabaltzen bapatean. Tren batek su hartu du geltokira iristen ari zela, Igartza parean. Oraindik ez dakite zerk eragin duen sua. Suhiltzaileek itzali behar izan dute, eta gagoeneko kontrolpean dute egoera. Larrialdi zerbitzuen arabera ez da inor zauritu. Irudi ikusgarriak utzi ditu, hala ere, ezbeharrak.\nBeasaingo Udalak jakinarazi duenez, istripuaren ondorioz 20 minutuko atzerapenarekin dabiltza trenak.\nEmakumezko bat atxilotu dute Beasainen, bikotekideari labanarekin erasotzea leporatuta\nItxita, baina ez geldirik\nZegama, asteleheneko datuen zain\n«Ez da susmoa, datua da, gizarte bazterkeriak gora egin du»\nAmpo Ordizia, denboraldiaren bigarren zatirako gogotsu


20. Ondare Ez-materiala Babesteko Plana (inbentarioa). Ondare etnografikoa | Kultura Auzolanean\nHome / Proiektuak / 20. Ondare Ez-materiala Babesteko Plana (inbentarioa). Ondare etnografikoa\n— 14/03/2014 0 627\nEAEko ondare ez-materialaren babesa eta zabalkundea bultzatzea.\nOndare ez-materialaren eta etnografikoaren inguruan lan egiten duten taldeen arteko koordinazioa ahalbidetuko duten mekanismoak sortzea.\nEuskal Herriko kultura-ondare ez-materiala babesteko metodologia bat eta jardun-plan bat egingo dira. Hau da, babestu behar diren euskal kultura-ondare ez-materialaren ondasunen identifikaziotik abiatuz inbentario bat diseinatzeko eta sortzeko prozedura.\nLehenik eta behin, kultura-ondare ez-materiala babesteko erabiliko diren kontzeptualizazioa eta irizpideak eta kategoriak definitu behar dira.\nProiektu pilotua garatzea eta fitxa katalografikoan gauzatzea.\nBabeserako eta administrazio-espedienterako proposamena.\nEuskal Autonomia Erkidegoko errolda egitea (2015). Azterlana eta batzordeko lana.\nJardun-esparruak lantzea (2015). Batzordeko lana eta proposamena.\nInbentariorako fitxa katalografiko bat lantzea, balorazio-irizpideak barne(2015). Batzordeko lana eta proposamena.\nInformazioa biltzeko eta katalogatzeko proiektu pilotu bat hautatzea(2015). Batzordeko lana eta proposamena.\nPrevious Article 19. Renovar la Ley de Patrimonio Cultural19. Kultura Ondareari buruzko Legea berritzea\nNext Article 1. Emakumeek kulturan duten presentzia eta parte-hartzea: egoera eta diagnostikoa1. La presencia y participación de las mujeres en la cultura: situación y diagnóstico


Atlantikaldiak aurtengo ediziorako proposamenak bidaltzeko epea zabaldu du | Herribizia\nAtlantikaldiak aurtengo ediziorako proposamenak bidaltzeko epea zabaldu du\nAtlantikaldia | Kultura 2018-04-10 | 0\nApirilaren 9tik maiatzaren 11ra bidali ahal izango dituzte herritar zein eragileek aurtengo ediziorako beraien proposamenak.\nSorkuntza artistiko ezberdinak ardatz dituzten ekimenak eta itsasoarekin zerikusia duten proposamenen bila ari da antolakuntza batzordea.\nEragileen proposamenek elikatzen dute Atlantikaldia jaialdiaren programazioa. Errenteriarrek ematen diote nortasuna jaialdiari, eta euren parte-hartzea sustatu nahian, aurreko edizioetan bezala, Udalak herritarren proposamenekin osatu eta aberastu nahi du jaialdia.\nProposamenak baloratzeko garaian, antolakuntza batzordeak honako irizpide hauek izango ditu kontuan: urtean zehar antolatutako ohiko ekitaldien errepikapena ez izatea, hots, berrikuntza bat barneratzea; parte-hartzea sustatzea, eragile ezberdinen arteko elkarlanetik sortutako ekimena izatea; itsasoa ardatz hartuta sortutako ekimena izatea eta kaletarra, topagune izatea.\nProposamenak aurkezteko epea 2018ko apirilaren 9tik maiatzaren 11ra arte egongo da zabalik, bi egun horiek barne. Dokumentazioa online aurkeztu behar da, webgunean dagoen eskaera-formularioaren bitartez.\nBehin Atlantikaldiak proposamenen balorazioa egin eta gero, maiatzaren 9tik ekainaren 9ra bitartean igorlearekin jarriko da harremanetan antolakuntza batzordea.\nInformazio eta argibide gehiagorako eko.atlantikaldia@errenteria.eus helbide elektronikoa abian jarri du Atlantikaldiak.\nItsas Korronteak: Aurtengo leloa\nJaialdiaren antolatzaileek adierazi dutenez, “garai bateko marinelen antzera, itsasoa ulertu eta bere baitan duen indarraz baliatuta egin beharko genuke aurrera, elementuei bizkarra eman beharrean, elkarren artean lagunduz. Itsas korronteak izan ziren munduarekin konektatu gintuztenak eta munduarekin dugun loturak inoiz baino handiagoa dirudienean, konexio hau inoiz baino azalekoagoa da. Atlantikaldiak bere ekarpena egin nahi du zentzu honetan, herri ezberdinetako pertsonen, kulturen eta ohituren arteko harremana sendotuz”.\nHortik sortu dute aurtengo lelo izango den Itsas Korronteak kontzeptua: “itsas korronteek izaera ezberdinak dituzte, aldakorrak dira, norabide asko dituzte, eraldaketan eta eraldatzen dihardute, elkartu eta banatu egiten dira, gurutzatu egiten dira, mugarik ez dute ezagutzen, mugimendua eta joerak irudikatzen dituzte… baina denak itsaso beraren zati dira eta Atlantikaldiak ere, itsaso horretan eragin nahi du”, esan dute.\nMaria Magdalena Lagunak Kultur Elkarteak antolatutako kontzertua egongo da larunbatean\n50 gaztek enplegu eta prestakuntza programa batean parte hartzeko aukera izango dute\niraila 21 / 20:00 - 20:00


Arastortzeko gaina | Euskal-Herria.Org\nED50 30T X.569800, Y.4761195\nWGS84 42.998348 N, -2.144972 E.\nKoba Beltz leizea, koba, Intzartzuko Haitzak mendia, Osinberde ur-jauzia, MATXITXANE (Intsausti) trikuharria, Agaotz mendia.\nJoxemiel Barandiaranek berpiztutako basajaun, jentil eta gainontzeko izaki mitologiko eta historiaurrekoen eremuan dago Arastortzeko gaina, Arratetako haizpitartetik Ataun aldera jausten den bailara bitxiaren iparraldeko ertzean. Karaitzezko harresi bortitz horretako mendebaldeko haitz nabarmenenak jasotzen du Intzartzuko buzoia, 809 metroraino; mendebaldean dago, berriz, Arastortzeko gainarena, isurialde leunagoekin, metro bakar batzuk gorago. Bien arteko gandorrean ez dago gorabehera handirik, baina ertza bera oso hautsia eta zorrotza da eta kontu pixka batekin ibili beharra dago. Haitz horietan hainbat hegaztik egiten du bere habia eta bada tarte bat babestuta dagoena, Intzartzuko tontorretik mendebaldera, Aizkoateko leporaino luzatzen dena: uztaila eta azaroa artean bakarrik ibil daiteke bertan. Bada hainbat eskalada eremu ere haitz horietan, Arratetako harrobian hasi eta Intzartzuraino (Jentilbaratza, Aizkoate, Aizkorrondo). Ibilbidea luzatu nahi izanez gero Sarastarri, Agautz eta Leizadi nahiko gertu dauzkazue, bailararen beste aldean. Aralarko mendebaldeko isurialdea ikusteko begiratoki aparta da.\n[ibilbide] San Martinetik Arastortzeko gainera, by Jose\n2003, Diciembre 13 - 23:18 — inaxio\nHala dio Arratetako sarreran dagoen panelak:\nAitzarte Aralar Parke Naturalean kokaturik dago. Ingurune honetako haitzetan hegazti komunitate oso interesgarria bizi da.\nEspezie habigile nagusien artean, saiak, saizuriak, belatzak, belatxinga mokogorriak, haitz-enarak eta erroiak aurkitzen dira. Hegazti hauen kontserbazioa bermatzeko sortu da babes eremua. Errespetatu arren.\n2007, Febrero 13 - 22:59 — jefoce (no verificado)\nGaur goizean izan gara mazizo bitxi honetan. Ez du jende gehiegi erakartzen Aralarren hurbiltasuna dela eta. Maiz gertatzen den fenomenoa, nahiz eta mendiak ez hutsegin eta erakargarria izan.\nAtaungo hilerriko errepidetik ekin diogu ibilbideari. Intzartzuko haitza ezkerraldetik igarotzen da pinudian barrean sartzen den pista zabal eta itsusi baten laguntzaz. Behin gandorra hurbil izanda, pista senda bihurtzen da eta pagadi bat zeharkatuz iristen da lehen tontorrera: Arastortzekogaina. Buzoian 826 metro jartzen du. Hemendik aurrera komeriak. Intzartzuko haitz bikoitza eskubialdean geratzen da. Bien arteko bidea gandor laboriotsu bat da. Ez da zaila eta ez du amildegirik apenas. Baina nahiko laboriotsua da, buelta asko eman behar baitira bidea jarraitzeko. Totalera 3 ordutan bete dugu txango miresgarri hau. Eguneko protagonita Aralar izan da. Postala polita gure kamera digitalean.


Marta Cárdenasek doako bisita gidatua egingo du bere erakusketara datozen ostiral eta larunbatean - Kutxa Fundazioa\nArgitaratua: 30 Martxoa 2016\nDonostia, 2016ko martxoaren 30a. Joan zen urtarrilaren erdi aldetik hasita, Marta Cárdenas donostiar margolariaren erakusketa dago kubo-kutxa Aretoan, eta datozen ostiral eta larunbatean bisita gidatuak egingo ditu bere margolan, marrazki eta lan-koadernoak ikusi nahi dituztenentzat.\nHonela, artistak amaiera bikaina eman nahi dio erakusketari, datorren igandean, apirilaren 3an, amaituko baita. Joan den asteburura arte, 18.000 ikusle izan dira bertan. Denbora honetan, 300 lagun baino gehiagok hartu dute parte bisita gidatuetan, eta 100 izan dira tailer edo lantegi didaktikoetan.\nMarta Cárdenasek ostiralean eta larunbatean bere erakusketara gidatuko dituen bisitak 19:30ean hasiko dira, aldez aurretik kubo-kutxa Aretoan (943 012400) izena ematea beste betebeharrik gabe.


App eta telefono zerbitzu berriak herritarrei arreta indartzeko - Artikulua - Gipuzkoa ETORKIZUNA ORAIN\nApp eta telefono zerbitzu berriak herritarrei arreta indartzeko\nEider Mendoza Gobernantza foru diputatuaren arabera, neurriak erakundea gerturatuko die herritarrei.\nGipuzkoako Foru Aldundiak telefono mugikorrerako aplikazio berria eta telefono zerbitzu berria aurkeztu ditu gaur, foru erakundeak herritarrei ematen dien arreta zerbitzua modernizatzeko egiten ari den prozesuan kokatzen diren bi neurri. Gobernantza foru diputatu den Eider Mendozak azaldu duenez, zerbitzu hau Aldundiaren “ahotsa eta aurpegia” da, herritarrek administrazioaren aldetik zerbait behar duten bakoitzean. Honenbestez, hobekuntzak egiteak gipuzkoarrengana gerturatu eta herritarrei erraztasun gehiago ematea dakar. “Desburokratizazioan sakondu nahi dugu, gaurko gizarteak dituen beharrei modu eraginkorrean erantzuten dion administrazio modernoa izan nahi dugu. Ahalegin horretan, berebiziko garrantzia dauka herritarrenganako arreta zerbitzuak”, aldeztu du.\nGobernantza diputatua hedabideen aurrean agertu da gaur, aplikazioa berria eta telefono zerbitzu berria ezagutarazteko. Gogoratu duenez, administrazioaren transformazio eta modernizazioa hizki larriz dator jasotan Aldundiaren agenda estrategikoan, eta marko honetan oso garrantzitsua da teknologia eta euskarri berriek eskaintzen dituzten baliabide berrien aldeko apustua. “Iraultza teknologiko eta zientifiko betean gaude eta, erakunde bezala, honek eskaintzen dituen aukerei zukua atera behar diegu”, gaineratu du.\nAldundiaren arreta zerbitzuak gaur egun hiru kanal nagusi ditu: aurrez aurreko arreta, internet eta telefonoa. “Orain kanal berria irekitzera goaz mugikorrerako aplikazioarekin, mugikorretako dauden plataforma ezberdinetarakoa eskuragarri dagoena”, azaldu du Mendozak. Diseinu erraza, irisgarria eta oso intuitiboa du aplikazioak, “edozeinek erabiltzeko pentsatua”. Erreminta berriak duen indargune nagusia da egoitza elektronikoan dauden tramite guztiak egiteko aukera ematen duela, 394 guztira (Aldundiak dituen tramiteen %90 baino gehiago). “Hau da, hemendik aurrera, tramite hauek guztiak mugikorretatik bertatik egiteko aukera egongo da, familia ugariko titulua eskatzetik zerga iruzurrarekin lotutako delituren baten salaketa egiteraino”, esan du.\nForu Aldundiaren egoitza fisikoei buruzko informazioa, Iragarki Ofizialen Tabloia eta foru erakundearen egunerokoari buruzko sekzio batekin osatzen da aplikazioa. Gobernantza diputatuak gogoratu du pasa den urtean ikerketa ezberdinek Gipuzkoako Aldundiak Estatu mailako erreferente bezala izendatu zutela digitalizazioaren arloan, eta gaineratu du aplikazio hau “norabide horretan ematen dugun beste pausu bat dela. Daukagun helburua da herritarrei erakundearekin harremanetan jartzeko bide berria irekitzea, zuzenean mugikorretik egiteko aukera irekiz”, adierazi du.\nTelefono zerbitzuari dagokionean, bere aldetik, Aldundiak hobekuntza “nabarmenak” aurkeztu ditu hemen ere. Herritarren arreta zerbitzuko ohiko telefonoak (943112111) orain arte zentralita lanak bakarrik egiten zituen, deiak etxearen alor batera edo bestera bideratuz. Hemendik aurrera, ordea, 1 mailako delako arreta eskainiko du, hau da, gai izango da herritarrei hainbat gairen inguruko informazio praktikoa zuzenean emateko: tramite jakin bat egiteko aurkeztu beharreko dokumentazioa, kanpaina ezberdinen egutegiak… Kontsultak konplexutasun handiagoa baldin badu, dagokion departamentura bideratuko da, orain arte egiten zuen bezala.\n600.000 kontsulta baino gehiago\nHerritarren arreta zerbitzua foru erakundean “ahots eta aurpegia” da gizartearekin duen hartu emanetan, eta dituen kanal ezberdinetan urtero 600.000 kontsulta baino gehiago jasotzen dira. Mendozak pasa den urteko datuak eskaini ditu eta, orduan, aurrez aurreko arretara bakarrik, 17.347 pertsona etorri ziren informazioa eskatu edota tramiteak egitera. Erabiltzaile hauek 10etik 9,61eko nota jarri zioten jasotako arretari. Telefono zerbitzuari dagokionean, bestalde, herritarren arreta zerbitzuak urtero 90.000 dei baino gehiago jasotzen ditu. Azkenik, foru erakundearen egoitza elektronikoak 541.461 erabiltzaile izan zituen pasa den urtean (egoitza.gipuzkoa.eus).\nMendozaren arabera, zifrek zerbitzu honek duen garrantzia agerian uzten dute. Aplikazio berria eta telefono zerbitzu berriak pasa den urtean ireki zen arreta zerbitzurako herritarren bulego berriari gehitzen zaizkio, alor hau modernizatzeko Aldundia egiten ari den prozesuan. “Helburua bilatzen dugun leihatila bakar horretara gerturatzen jarraitzea da; hau da, edozein dela ere herritarrak aukeratzen duen kanala Aldundiarekin harremanetan jartzeko, behar duen edozein tramite edo informazio eskaera burutzeko gai izatea”, esan du foru arduradunak. Gaineratu duenez, urtean zehar Errotaburu eta Txarako bulegoetan, orain arte arreta espezializatua eskaintzen zutenak, Aldundiaren edozein tramite egiteko aukera zabaltzeko lanean ari da Aldundia.\nForu diputatuak gogoratu du Aldundia gobernantza eredu berri baten aldeko apustua egiten ari dela, irekia eta elkarlanekoa. “Herritarrei gerturatzea, gizarte antolatuarekin ditugun elkarlanerako bideak indartu eta berriak irekitzea, entzute aktiboa… Dira aldezten dugun gobernantza ereduak babesten dituen elementuetako batzuk”, esan du Mendozak. Elementu hauetan guztietan sakontzeko, foru arduradunak gaineratu du arreta zerbitzua “funtsezko” elementua dela eta, ondorioz, etorkizunean ere zerbitzu honek eskaintzen dituen kanal eta euskarriak zabaltzen eta indartzen jarraitzeko konpromisoa berretsi du.


Bihar zabalik egongo da Guggenheima | El Correo\nBihar zabalik egongo da Guggenheima\nHelburua, 2017ko Aste Santuak dakarren eskari turistikoa asetzea da\nBihar, pazko astelehenean, zabalik egongo da Guggenheim Bilbao Museoa ohi ez bezala, astelehenetan itxita egoten baita, 2017ko Aste Santuak dakarren eskari turistikoa asetze aldera.\nMuseora datozenek Espresionismo Abstraktua, Pello Irazu. Panorama, eta aldi baterako erakusketak bisitazeko aukera izango dute, bai eta 300.000 bisitaritik gora jaso ondoren datorren apirilaren 23an itxiko den Hermann eta Margrit Rupf Bilduma erakusketa ere.\nBestalde, Guggenheim Bilbao Museoko Maisulanak biltzen dituen erakusketa iraunkorra ere izango dira ikusgai; halaber, Pierre Huyghe artistaren (Titulurik gabea) Giza maskara bideoinstalazioaz ere gozatzeko aukera egongo da.\nUra kenduko da Algortako Oikosa-Los Puentes-Salsidualde inguruan Sigue la oleada de quema de contenedores: esta madrugada han ardido otros seis


Bergarako Osasun Sarea - Kirola - Euskadi.eus\nBergarako Osasun Sarea\nUrtarrilaren 21ean Bergarako Osasun Sarea bildu zen 2019ko balorazioa egiteko eta 2020ko erronkak finkatzeko. Osasun Sarearen bilera honetan Udaleko sail eta herriko eragile hauek parte hartu zuten: udal kirol zerbitzua, gizarte zerbitzuak, Eusko Jaurlaritzako Osasun Saila, osasun zentroa, Pol-Pol mendizale elkartea, Aranzadi Ikastola, Bergara Kirol Elkartea, Aspace, San Joxepe jubilatuen elkartea eta farmazietako ordezkariak.\nJorratutako gaien artean, jarduera fisikoaren sustapenak protagonismo nabarmena izan zuen.\n2019an martxan jarri zen Bergara Oinez ekimenak erantzun ona izan zuen herriko elkarteen partetik, eta bere baitan 10 irteera egin ziren. Hauek partaidetza datuak:\n2020ari begira, 15 irteera antolatzea planteatzen da eta irteera bat edo beste asteburuetan egitea astegunetan joan ezin den jendearengana iristeko. Irteera guzti hauek egiteko elkarte gehiagoren partaidetza komeni da.\nKirol orientazio zerbitzuari (Gelditzeke zerbitzua) dagokionez, osasun zentrotik bideratutako erabiltzaileak dira gehienak, eta 44 herritarrek erabili dute. 2020ra begira farmaziek ere herritarrak bideratzeko aukera edukitzea eskatu dute.\nErorketak saihesteko tailerra ere antolatu da 3. urtez jarraian. 2020an saio bat antolatuko da udaberrian, eta bigarren baterako jendea badago, udazkenean beste bat egingo da.\nAzkenik, Bergarako Udalak Onkologikoak eta Gipuzkoako Aldundiak bultzatzen duten ikerketa batean parte hartuko du. Ariketa fisikoak bularreko minbizi metastasikoa osatzeko tratamenduan dauden emakumeengan duen eragina aztertuko da.


Mikroipuin-lehiaketa martxan: gai librea, baina "konfinamendua" aipatuta - Barrika - Hiruka.eus\nMikroipuin-lehiaketa martxan: gai librea, baina "konfinamendua" aipatuta\nUnai Brea 2020-05-19 14:09\nEtxealdia arinduz badoa ere, Barrikako Udalak segitzen du etxe barruko orduak ahalik eta ondoen pasatzeko ekimenak proposatzen. Oraingoan, mikroipuin-lehiaketa antolatu du. Uribe Kostako Mankomunitatean bizi diren adin nagusiko herritar denek har dezakete parte, baita Barrikako Udal Erregistroan izena emanda dauden elkarteetako kideek ere.\nIpuinen gaia librea izango da, baina derrigorrez aipatu beharko da "konfinamendu" berba, edo beraren eratorri bat: "konfinatu", "konfinatuta"... Gehienez ere 150 berbako lanak izango dira (izenburua barne), eta 12 puntuko Times New Roman letra-motan idatzita bidali beharko dira prentsa@barrika.eus helbidera, maiatzaren 21a eta ekainaren 5a bitartean. Udal-webgunean irakur daitezke lehiaketaren oinarriak osorik.\nGertuko Auzokide Elkarteak egingo du epaile-lana, eta ekainaren 16a baino lehenago jakinaraziko dira irabazleen izenak, Barrikako Udalaren webgunearen eta sare sozialen bidez. Euskarazko eta gaztelaniazko kategoriak bereiziko dira, eta bakoitzean sari bi emango dira, 100 eta 50 eurokoak hurrenez hurren. Sari-banaketarako datarik ez dago oraingoz, osasun-krisiaren ondoriozko egoerak hobera egin arte itxarongo baitute antolatzaileek.


Plataforma CITA Alzheimer Fundazioa\nGipuzkoa Alzheimer Proiekturako CITA-Alzheimer Fundazioko lantaldeak egindako lanari esker errekrutatu da euskal kohortea, 408 lagunez osatua, guztiak ere kognitiboki osasuntsuak edo pauzisintomatikoak.\nParte-hartzaile guztien fenotipo-bilketa zorrotza egin zen 2011ko ekainetik 2013ko urtarrila bitartera egindako luzetarako azterketako bisitaldi basaleko ebaluazioetan, eta ikerketa-plataforma bat osatu zen boluntarioek emandako informazio kliniko, neuropsikologiko, demografiko, antropomorfiko, dietetiko eta bizimoduari buruzkoarekin, bai eta haien odol, gernu eta likido zefalorrakideoko lagin biologikoekin eta erresonantzia magnetiko estruktural eta funtzionalen irudiekin ere.\nOrain, berriz, lehenbiziko segimendu-bisita ari da egiten lantaldea. Duela hiru urte hasi zen lehen jarraipena, eta 2015eko ekainean amaituko da.\nDatu hauek bildu ditu ikerketa-plataformak:\nLikido zefalorrakideoa (n=325)(AGren biomarkatzaileak)\nAzterketa fisiko neurologikoetako datuak eta egoera mentalari buruzkoak\nHitzezko eta ikusizko oroimena\nDieta eta bizimoduak\nElikagaiak kontsumitzeko maiztasuna


3,4 graduko lurrikara bat izan da Amurrion - Euskal Herria - Berria\n3,4 graduko lurrikara bat izan da Amurrion\nAtzo izan zen lurrikara, 18:21ean. Ez du kalterik eragin.\n2011ko abuztuak 18\nErtzaintzak jakinarazi duenez, Ritcher eskalan 3,4 graduko indarra zuen lurrikara batek Amurrio (Araba) eta Urduña (Bizkaia) ingurua astindu zuen atzo, 18:21ean.\nInguru horretako bizilagunek sumatu zuten lurrikara, baina ez du kalterik eragin.\nEspainiako Geografia Institutuak aditzera eman duenez, lurrikararen erdigunea Amurrion izan zen.


Urretxuko Udala - Familia ugariek eska dezakete dagoeneko OHZren eta TMIZren hobaria\nOHZri dagokionez, %15 eta %90 bitarteko hobaria izango da, beti ere familia bakoitzaren urteko diru sarrera gordinen arabera. Hauexek dira baldintzak: hobaria aplikatuko zaion familiako pertsona guztiak etxebizitzan erroldatuta egotea, 2018ko urtarrilaren 1a baino gutxienez urtebete lehenagotik. Eta etxebizitzaren katastro-balioak 160.000 euro ez gainditzea.\nIbilgailuen Zergari dagokionez, zerga-kuotaren %30eko hobaria izango dute 5 plaza edo gehiagoko turismoek, beti ere indarrean dagoen legeriaren arabera familia ugariaren kontsiderazioa duen familiako kideren bat titular izanik, eta familia-unitatearen urteko diru-sarrera gordinak 80.000 eurotik gorakoak ez badira.\nAurkeztu beharreko dokumentazioa, bi kasuetan, honako hau da: eskaera-orria, eskatzailearen NAN, AIZ edo pasaportea. Familia ugariaren indarrean dagoen titulua. Hala badagokio, Bizikidetza-Unitate Bereziaren profila justifikatzeko dokumentazioa. Familia-unitatea osatzen duten kide guztien azken errenta aitorpena edo hori aurkezteko obligazio ezaren egiaztagiria.\nGainera, OHZren kasuan zinpeko aitorpena ere aurkeztu beharko da, familiako kideetatik inork beste etxebizitzarik ez duela aitortuz.


Euskaldunen Pilota Jokoa\n2009(e)ko Ekainaren 29a - 2010(e)ko Urtarrilaren 10a\nXV. eta XVI. mendeetan pilota jokoan aritzea ohiko kontua da Italia, Frantzia, Flandes, Alemania edo Espainian, eta baita Atlantikoaren beste aldean ere ezen, kronikek diotenez, han ere badira pilota jokoak, kultura bakoitzaren arabera ezaugarri desberdinekoak, baina antzekotasun garbi batez, guztietan osagai erlijiosoa baita nagusi.\nPilota joko hauek definituz joango dira pixkanaka, eta azkenean bi joko mota emango dituzte, joko laburra eta joko luzea. Hauek leku estalian edo aire librean jokatuko dira, eta erremintaz edo gabe: Frantziako jeu de paume, Italiako pallone a bracciale eta penintsulako joko luzea izango dira. Banan bana jokatzen zuten, edo elkarren kontra aritzen ziren bi talde eginda, eta epaileek kontrolatzen zituzten jokoa eta apustuak.\nPilota jokoak badirudi XVIII. menderaino iraun zuela Espainian. Harrezkero gainbehera hasi zen. Beherakada horretan zerikusia izan zuten agintariek, ikuskizunetan gertatzen ziren ordena nahasteen ondorioz, ezartzen zituzten debekuak edo mugak ere.\nEuskal Herrian pilota jokoa ez zen desagertu, bai ordea zeharo eraldatu, zehatz definitutako kultur adierazpena bilakatzeraino, bere ezaugarri gorenak ezker-hormako frontoia eta plekako jokoa dituelarik. Gure herrietako gendearentzat pilota-jokoa dibertimendua zen, olgeta, eta aldi berean inguruko herri eta lurraldeekin harremanetan jartzeko modua. Herriak edota villak ikuskizunean parte hartzen zuen, eta udal erakundeak arduratzen ziren jokalekua egoera onean mantentzen eta erabilera publikorako bideratzen. Honela bada, pilota jokoa herrietako kale eta plazetan kokatu zen, udaletxetik edo elizatik hurbil, erabilera publikorako eta bereziki jaiegunetan herriaren topaleku ziren tokietan.\nFrontoia, inongo zalantzarik gabe, gure herriaren berrikuntzarako gaitasunaren fruitua da, gure kulturak pilotaren joko unibertsalari eginiko ekarpena. Frontoia, eta bereziki esku-pilota (laxoa, xistera edo zestoa ahaztu gabe, tresna ezagunenak aipatzearren), etengabeko sormen prozesuan bizi den gizarte baten fruitu dira, aldi berean tradiziotik jasotako ezagutza errespetuz tratatzen duen gizartearena.


2022ko ekainean egin nahi dute makina-erremintaren biurtekoa – Ekonomiaren KZ\nBECek Makina-erremintaren Nazioarteko Bienala (BIEMH) hartuko du 2022ko ekainaren 13tik 17ra, Bizkaian egiten den azokarik garrantzitsuena, eta “indartuta” itzuliko da 2020ko edizioa pandemiaren ondorioz egin ez ondoren.\nBECek ohar batean nabarmendu duenez, lehiaketaren Batzorde Tekniko Aholkularia duela gutxi bildu da lehentasunezko ekintza-ildoak ezartzeko, bai eta 2022ko edizioaren irudia eta leloa ezartzeko ere: “More BIEMH than ever (inoiz baino BIEMH gehiago)”.\nEra berean, makina-erremintaren sektorearen egoera aztertu dute bileran; izan ere, aldi konplexu baten ondoren, aurreikuspen positiboak ditu, “Urteko lehen lauhileko honetan 2019ko kopuruetara hurbiltzen diren eraketa-zifrekin”.\nMakina-erreminten Fabrikatzaileen Elkartearen (AFM) prospektiba-panelen arabera, “Eskaerak % 25 inguru hazi dira 2021 urte osoan”.\nBIEMHek “bere erakusketen indarra” islatuko du, “Aurrerapen teknologikoetan eta neurrira egindako konponbideetan munduko lehen lerroan kokatuta”.\nHorren bidez, BIEMHeko antolatzaile taldeak “eskerrak eman nahi dizkie urtero lehiaketan parte hartzeko apustua egiten duten enpresa guztiei, konpromisoagatik, fideltasunagatik eta anbizioagatik”; izan ere, erakustokiak eta bisitariak erakartzeko kanpaina uztailean eta azaroan hasiko da, hurrenez hurren.\nLehenengoari dagokionez, ahalegin komertzialak Alemania, Austria, Belgika, Txina, Frantzia, Holanda, Italia, Polonia, Portugal, Erresuma Batua, Suitza, Taiwan eta Turkian egingo dituzte, baita Espainian ere.\n← SegurCaixa Adeslas IMQ eskuratzeko planean aurrera\nTubos Reunidosek % 25 handitu ditu eskaerak, eta ABEEE itxi du →


[Climathon Eibar] Planeta salbatzeko borroka - etakitto.eus\n[Climathon Eibar] Planeta salbatzeko borroka\nETA KITTO 2021, Aza 02\nClimathon Eibar egitasmoaren 4. edizioa amaitu berri da. Maratoiak klima-aldaketaren aurka borrokatzeko erronkei irtenbidea bilatzea izan du helburu eta, horretarako, eskualdeko eragile publiko eta pribatuek erronka zehatzak jarri dituzte pertsona-talde batek horren konponbidea bilatzen saiatzeko. Nazioartean hazten jarraitzen duen ekimena da Climathoia eta, ikasle gazteekin eta pertsona ekintzaileekin bat eginda, klima-aldaketaren gaineko kontzientzia sustatzen du. Ekimenean parte hartu duten bi gazteren testigantzak jaso ditugu datozen lerrootan.\nNola izan zenuten Climathoi Eibar egitasmoaren berri? Zergatik erabaki zenuten parte hartzea?\nDANEL DE PRADO: Sare sozialetan ikusi nuen ekimenaren deialdia, eta unibertsitateak ere jakinarazpena bidali zidan. Ni neu ikasle aritu nintzen orain dela urte batzuk ingeniaritza eskolan eta, garai horretan ekimenean parte hartu ez nuenez, aurtengoa momentu aproposa zela iruditu zitzaidan, lan-munduan hasi berria naizelako eta ezagutza berriak barneratzeko premia sentitzen dudalako.\nNAGORE CEBRIAN: Unibertsitatearen bitartez izan nuen ekimenaren berri, mezu elektronikoa bidali baitziguten ikasle guztioi. Erronka erakargarria iruditu zitzaidan, eta pozik nago hartutako erabakiarekin; asko ikasi dut prozesuan zehar.\nZein da egitasmoaren metodologia?\nDANEL: Climathoia Eibar Clima LAB kolektiboak eta Gipuzkoako Ingeniaritza Eskolako Eibarko atalak bultzatutako ekimena da. Klima-aldaketaren aurkako zenbait ekintza proposatzen dira urtero-urtero EHUren Eibarko egoitzan. Mota askotariko erronkak planteatzen dizkigute parte-hartzaileoi, bai energia berriztagarrien sorkuntzarekin, bai eraginkortasunarekin eta baita garraioaren esparruarekin zerikusia du- tenak ere. Iaz, pandemia zela-eta, ezin izan zenez egitasmoa aurrera eraman, aurten bi asteburutan egin dira ekintzak: urriaren 15ean, 16an, 22an eta 23an.\nNAGORE: Hainbat erronka planteatzen dizkigute parte-hartzaileoi. Aurtengo edizioan zortzi izan dira guztira, eta nork berea aukeratzeko askatasuna dauka. Lau kideko taldetan batzen gara eta hautatutako erronkari irtenbidea topatzea da gure helburua, betiere aldaketa klimatikoa oinarritzat hartuta. Eibarren ez ezik, beste zenbait herritan ere egin da Climathoia, egun eta ordu berean. Gainera, aukera paregabea da enpresekin hartu-emanean aritzeko, erronkak erakunde errealetan egiten baitira.\nZein erronka hautatu du zuetako bakoitzak? Zertan datza?\nDANEL: Goienerrek proposatutako erronkan ibili naiz lanean, Arabako lurralde historikoko udalerri batean energia komunitatea sortzea helburu bezala hartuta. Energia komunitatea modu kooperatiboan sortu dugu eta hiru asmo nagusi izan ditugu: pobrezia energetikoari irtenbidea ematea, eraginkortasun energetikoa bultzatzea eta energia berriztagarrien iturriekin autokontsumo-sorkuntza bultzatzea. Udalerriaren aukeraketa egiteko zenbait ezaugarri hartu behar izan ditugu kontuan, komunitate energetiko batek nahitaez behar baitu sorkuntza puntutik 500 metroko erradioko borobil baten azalera izatea. Behin aukeraketa eginda, erronka gainditzeko diseinatu beharreko estrategia garatzen aritu gara lantaldean.\nNAGORE: Gipuzkoan energia-komunitate bat sortzea izan du helburu nik aukeratutako erronkak. Sektore industriala energia-komunitatean txertatzean zegoen gakoa, hori baitzen gure egiteko nagusia. Industria-kontsumoak barneratzea eta zerbitzuen kontsumoa asetzea abiapuntu izanik, toki finko batzuk aztertu ditugu, Elgeta, esaterako. Hala ere, ibilbide-orri bat diseinatu dugu Gipuzkoa osoan komunitate horiek inplementatzeak zer ekarriko lukeen simulatzeko.\nZein ekarpen egin dizue egitasmoak pertsonalki? Eta profesionalki?\nDANEL: Nahiz eta ikasketak amaitu berri ditudan, pertsonalki argi daukat oraindik baditudala gauza asko ikasteke. Energia-komunitateen arloan bereziki ez nago oso informatuta eta formatuta, eta egitasmo honek aukera eman dit esparru horretan jakintza handiagoa lortzeko. Alor profesionalari dagokionez, ekitaldi honek aukera paregabea eskaini dit inguruko enpresa batzuekin harremanetan jartzeko eta loturak sortzeko.\nNAGORE: Pertsonalki esango nuke oso ekarpen aberasgarria dela, zure unibertsitatetik kanpoko ikasle berriak ezagutzeko abagunea ematen dizulako. Gainera, enpresa ezberdinak ezagutzeko aukera ezin hobea da; nire kasuan, Teknikerrekin eta Goienerrekin elkarlanean aritu naiz eta uneoro izan ditut prest erakunde horietako langileak nire zalantzak argitzeko. Oro har, esango nuke ekimenak egokiera ematen diola parte-hartzaileari unibertsitatetik at bestelako ekintza berritzaile bat gertutik ezagutzeko.\nZer esango zeniokete Climathoia ezagutu berri duen lagun bati? Zein aholku emango zeniokete?\nDANEL: Oso aberasgarria da bai ikasle direnentzat eta baita ikasketak amaituta dituztenentzat eta lan-mundura sartu berri direnentzat ere. Enpresekin harremana sortzea ahalbidetzen duela nabarmenduko nuke nik, askotan zaila izaten delako nork bere kabuz lan-munduarekin kontaktuak egitea. Gainera, Eibar gure erkidegoaren erdi-erdian dagoenez, kokapenak erraztu egiten du ingurukoak gerturatu eta ekimenean parte hartzea. Labur eta garbi esanda, larrialdi klimatiko baten aurrean gaudela esango nuke, eta horrelako ekimenek helburu jasangarriak lortzen eta kontzientzia pizten laguntzen dute.\nNAGORE: Benetan gomendagarria den ekimena dela esango nioke, zalantzarik gabe. Hurrengo edizioan bi aldiz pentsatu gabe izena eman beharko luke aldaketa klimatikoan kontzientzia daukan edonok. Erreflexiorako bidea zabaltzen du Climathoiak; erronka bati aurre egiteaz gain, zenbait profesionalen hitzaldiak ere jasotzen baititugu hainbat gai jorratuz: ekonomia zirkularra, energiaren trantsizioa…\n#energiaren transizioa#erronka#goienerClimathonEkonomia zirkularraenergiaklima\n« Eibarko marka turistikoaren irudia aukeratzeko herri-galdeketa ipini dute martxan Hidrogenoaren erabilerari eta kontsumoari buruzko erronkak irabazi du Climathon Eibar lehiaketaren IV. edizioa »


AEBetako presidentetzarako hauteskundeak\nDonald Trumpek agintean jarraitzea edo Joe Biden presidente izendatzea dago boto emaileen esku astearteko bozetan. Baina AEBentzat, eta baita mundu osoarentzat ere, askoz gehiago egongo da jokoan.\nÑabarduren politika eta Auzitegi Gorena\nJendartearen zatiketa soziopolitikoa eragozteko ezintasuna erakutsi du AEBetako sistemak. Iritzi sortzaile askok errua Donald Trump presidenteari botatzen diote, aditzera emanez Joe Bidenek irabaziz gero dena itzuliko dela normaltasunera. Baina Trump sintoma da, ez gaixotasuna.\nAEBetako demokratizazioa, etorkin olatu desberdinen naturalizazioa eta politika neoliberalen ondorioak dira azkeneko hamarkadetako iparramerikar politikaren zentrifugazioaren zergatia. Prozesu hau 2008ko krisi ekonomikoak eta AEBen dekadentzia hegemonikoak azkartu dute.\nGabriel A. Almond politologoak azaltzen zuen AEBetako egonkortasun demokratikoaren arrakasta posible zela lehia testuinguru soziopolitiko homogeneo batean garatzen zelako, distantzia ideologiko handirik gabe eta interes politiko desberdinen agregazioekin. Errealitatea da —Steven Levitsky eta Daniel Ziblatt politologoek How Democracies Die liburuan (2018) azaltzen duten moduan—, hori posible izan dela, besteak beste, sufragioa mugatua egon delako, bereziki hegoaldeko afro-amerikarrentzat.\n1965eko Boto Eskubide Legearekin, AEBak demokrazia liberal batek eduki beharreko minimoetara gerturatu ziren. Halere, boto-emaileak oraindik erregistratu egin behar dira, eta hau burutzea ez da pentsa daitekeen bezain erraza beti; batez ere, 2013an Auzitegi Gorenak erabaki zuenetik estatuek hauteskunde-errolden erregulazioak baimen federalik gabe egin zitzaketela. Une horretatik aurrera, zenbait estatutan baldintza baztertzaile gehiago jarri dira erregistratu ahal izateko.\nBehin erregistratuta eta botoa eman ondoren, kontuan hartu behar da hauteskunde-emaitzek politika publikoetan eragin nahiko mugatua dutela. AEBetako sistemak —George Tsebelis politologoak Veto players liburuan (2002) azaltzen duen bezala—, statu quo-a pribilegiatzen du. Ordezkarien ganberaren, Senatuaren, presidentearen, Auzitegi Gorenaren eta federazioko estatuen artean pisu eta kontrapisuen joko bat dago, eta horrek asko zailtzen du epe motz eta ertainean funtsezko aldaketak egitea politikan; horrek aspektu materialetan ñabarduren politiketara garamatza nagusiki.\nIkuspegi sinbolikotik, Trump eta Biden oso antzekoak dira: 70 urtetik gorako gizon zuriak, aberatsak, eta sexu-abusuei buruzko akusazio formal eta informalak izan dituzte. Ustezko ustelkerian eta aberasteko karguen erabileran Biden ikasle aurreratua da. Trumpek arraza tentsioak areagotzen ditu. Bidenek baditu adierazpen eta egintza politiko arrazistak edota afro-amerikarrak kaltetzen dituenak, baina irabaziko balu giroa epelduko luke zuzentasun politikoa zainduz.\nAspektu materialez hitz egiten badugu, hiru diferentzia aipatuko nituzke ñabardura terminotan: Bidenek gastu soziala handitu eta zergak igoko lituzke; Trumpek protekzionismo ekonomikorako neurriekin jarraituko luke interes ekonomiko nazionalen mesedetan; eta, Bidenek irabaziko balu, kanpo esku-hartze eta gerra gehiago espero genezake.\nHalere, jokoan dagoen elementurik inportanteena Auzitegi Gorena da. Biziarteko karguak dituzten bederatzi epailek osatzen dute, presidenteak izendatuak. Eta Auzitegi Gorenak alderdiek erregulatu nahi edota ezin dituzten gaiak erregulatzen bukatzen du. Adibidez, 2015ean sexu bereko pertsonen arteko ezkontzak legeztatu zituen AEB osoan.\nTrumpek bere lehenengo agintaldian hiru magistratu izendatu ahal izan ditu. Ondorioa da sei magistratu kontserbadore eta hiru progresista daudela. Hurrengo agintaldian magistratu zaharrena hilko balitz (progresista) eta Trumpek egingo balu izendapena, urte askotarako mugatuak egongo lirateke politika aurrerakoiak.\nDemokraziaren jai alai hori\nMikel Reparaz. Kazetaria\nMiami ondoan bada frontoi zahar bat. Daniako Jai Alai. Adinekoek diote garai batean amets amerikarraren tenplua izan zela —zehazki, Richard Nixonen Watergate eskandaluaren eta NASAko azken Apollo misioen urte loriatsuetan—. Baina Floridako zesta-puntaren urrezko urteak aspaldi joan ziren. Kasinoaren metastasiak inguratu du ordutik kantxa, oihaneko huntzak Kanbodiako tenpluak bezala. Harmailarik ere ez da geratzen; txanpon-makina, blackjack eta erruleta guztiei lekua egiteko desmuntatu zituzten. Ikuslerik ez baita hurbiltzen batere. Apustuak, jokoak: horrek segitzen du, bai, bizkor.\nEtxe Zuriarekin ere antzeko zerbait ari da gertatzen. Sasitzak jan du, apurka, demokraziaren pilotalekua. Partida amaitzera doan honetan, apustuak egiten hasita —gorri ala urdin—, irudika dezagun datorren asteartetik aurrerakoa. Nolakoa litzateke Donald Trumpen bigarren agintaldia? Eta Joe Bidenen presidentetzak nola eragingo liguke AEBetatik kanpora bizi garenoi? Politikan ia mende erdi daraman Obamaren presidenteorde zentristaren nazioarteko ikuspegia aski ezaguna da: atlantismo hertsia (NATO) eta klima-krisiaren aurkako konpromisoa (Pariseko akordioa). Trumpen modus operandi berezia ere ikasi dugu honezkero. Nola belaunikarazi duen Alderdi Errepublikanoa bere aurrean. Nola bereganatu duen errelatoa, oihuka eta espantuka. Nola kanporatu dituen, bata bestearen atzetik, aurre egin dioten aholkulari eta gobernukide guztiak eta haien lekuan itsu-itsuan arrazoia ematen dioten kolaboratzaile leialak jarri —tartean bere familia osoa—.\nAzken lau urteotan Trumpek bere botere autokratikoaren oinarriak finkatu ditu. John Boltonek bere liburuan dioen bezala, balizko bigarren agintaldi batean Trumpek «lotura politikoak arinduko lituzke». Alegia, askatasun handiagoa izanen luke erabakiak hartzeko. Eta horrek munduan ziurgabetasun asko piztuko lituzke. NATOko aliatu europarrekin hautsiko luke? Txinaren aurkako gerra komertziala muturreraino eramanen luke? Israel eta Saudi Arabiarekin batera Iranen aurka eginen luke? Qassem Soleimani jeneralaren hilketak gerra hotsak piztu zituen koronabirusak oso era komenigarrian denbora izoztu baino lehen. Argi gelditu zitzaigun Trump ez dela espero genuen isolazionista.\nBaina bi presidentegaien arteko alde handienak barne politiketan nabarituko lirateke. America First. Pandemiari aurre egiteko estatubatuarrek Biden nahiago dutela diote inkestek. Hautagai demokratak —Trumpen gisan— doako txertoa agindu die boto-emaileei. Gainera, Obamak hasitakoa amaitu nahi du: herritarren % 97 aseguru mediku baten aterpean jartzeko helburua du, Medicare bezalako sistema publiko baten bitartez. Hala ere, Biden ez da osasun unibertsal eta publikoaren aldekoa —bere ideologia liberala Bernie Sanders sozialistarengandik urrun dago—.\nTrumpentzat, berriz, ekonomiaren suspertzea da premiazkoena. Koronabirusak itxitako negozioak ireki nahi ditu 2021erako, hamar milioi lanpostu berri sortu, eta zergak jaitsi. Bidenek aberatsenei eta enpresei zergak igo nahi dizkie eta horrek munizioa ematen dio Trumpi. Joe eta Kamala ezkertiar erradikalak direla errepikatzen du behin eta berriz, norbaitek sinetsiko balio bezala. Beldurraren diskurtsoa, kaosaren beharra, arrazakeriaren erabilera, etengabe.\nTrump ala Biden, astearte gauean argituko dira gauzak, epaileak festibala amaitutzat ematen duen unean. Bien bitartean, beste hauteskunde batzuetan liluratu gaituen ikuskizun mediatikoaren faltan, apustuak apustu, egin beza mundu osoak dantza demokraziaren jai alai horretan.